**ПРОТОКОЛ ОТ ЧЕТИРИДЕСЕТ И ШЕСТОТО ЗАСЕДАНИЕ НА ОБЩИНСКИ СЪВЕТ-РУСЕ**

**Проведено на 16 май 2019 година, начало 09:00 часа**

От общо 51 общински съветници присъстваха 50, отсъства Богдан Донев. Заседанието бе открито и ръководено от чл.-кор. проф. Христо Белоев.

**Чл.-кор. проф. Хр. Белоев:** Заемете места в залата.Стартираме проверка на кворума. Моля, регистрирайте се. 43-ма общински съветници са се регистрирали с устройствата. Имаме необходимия кворум. Откривам заседанието на общинския съвет. Обсъждане на дневния ред, постъпило е предложение за оттегляне на 10-та и 11-та точка, моля да си отбележите. Има предложение за извънредна точка като 22-ра – Приемане на дарение и разпореждане с имот публична общинска собственост. От Иво Пазарджиев е постъпило предложението. Само поисках основанието, там точка 2-ра бе посочена, но може би по-точно какво да бъде за неотложността за гледане на точката, ако трябва да се изясни това. ( коментар от зала не се чува ) Няма го. Също така има 3 питания от общински съветници, от Иво Пазарджиев и Никола Михайлов и едно питане от Ивета Георгиева и Траян Тотев, което изисква само писмен отговор, то няма да бъде в зала отправено. По дневния ред? Да, Емил Милушев.

**Г-н Ем. Милушев**: Уважаеми колеги, вчера в края на работния ден се запознах с предложението на г-н Пазарджиев, моето мнение е, че няма обстоятелства, които да налагат разглеждането му в тази сесия.

**Чл.-кор. проф. Хр. Белоев:** Моля за тишина.

**Г-н Ем. Милушев:** Колегата виждам, че се е постарал хронологично да разкаже събитията, защото отдавна беше като го разисквахме. Направих си справка, има поставено решение на Върховния съд, но има и едно съобщение, изпратено до Общинския съвет, сигурно е разпратено и до всички страни по делото. Едно определение Върховният съд е пропуснал да съобщи на страните, явно техническа грешка е станало и сега се съобщава. То подлежи на обжалване, още не е изтекъл срока. С юристът на общинския съвет съм разговарял вчера, не е изтекъл срока, другата седмица ще изтече, а е възможно да постъпят жалби и от другите страни, така си мисля, не знам сроковете не са изтекли. С други думи, преписката не се е върнала от Върховния административен съд, а от друга страна, мисля че кмета и администрацията си имат задължение по закон. Няма нужда ние да казваме задължава кмета за това или за онова, те задълженията във връзка с този казус произтичат от закона. Дали имотът ще бъде иззет, това си е правомощие, задължение на кмета на общината. Мисля, че няма нужда да го разглеждаме в тази сесия, още повече, че е постъпило едва вчера. Предлагам да не го включваме в дневния ред, защото не са налице обстоятелствата, които налагат спешността. Благодаря.

**Чл.-кор. проф. Хр. Белоев:** Благодаря. Иво Пазарджиев.

**Г-н Иво Пазарджиев:** Уважаеми колеги общински съветници, уважаеми колега Милушев, причината да бъде внесено въпросното предложение като извънредна точка е постановяването на съдебното решение, което е от 07.05.2019 г. Тоест, не е имало как това предложение да влезе по общия ред, да бъде разгледано в комисиите, тъй като срока ..., това е било извън сроковете. По отношение на въпросното решение, за което казвате, че можело да постъпят жалби и т.н., ами всеки от колегите може да си направи труда да погледне решението на съда и да прочете края му. Решението е окончателно, няма какви жалби да постъпят. И не се опитвайте с вече 3 години в мандата ни с псевдо юридически хватки между групата на ГЕРБ и общинска администрация един имот да бъде експлоатиран от едно търговско дружество абсолютно незаконосъобразно. И съдът ни го показа, че това е незаконосъобразно, така че считам, че вече е момента, когато трябва да си признаете дали грешка, дали умишлената ви ..., умишлените ви действия, за да облагодетелствате едно търговско дружество в лицето на „Адакс – Рибчеви“.

**Чл.-кор. проф. Хр. Белоев:** Да, благодаря. Други? Да, Велизар Павлов.

**Проф. Вел. Павлов:** Благодаря Ви, господин Председател. Уважаеми господин кмет, уважаеми колеги, от името на „Демократична България“ предлагаме точка 16, която касае генералното решаване на проблема с обществения градски транспорт да стане точка 2. Тоест да мине преди точка 2, която предлага едно временно решение. На практика точка 16 чертае визията на общината за развитието на обществени градски транспорт и е редно да предхожда точка 2-ра. Благодаря ви.

**Чл.-кор. проф. Хр. Белоев:** Да, благодаря. Други? Няма. По предложенията, така отзад-напред, точка 16-та да бъде точка 2-ра, аргументите бяха показани, моля да гласуваме това.

**КВОРУМ – 48. С 46 гласа „за”, 0 „против” и 2 „въздържали се” се прие предложението.**

**Чл.-кор. проф. Хр. Белоев:** По предложението на Иво Пазарджиев за извънредната точка, за включване в дневния ред да гласуваме.

**КВОРУМ – 49. С 16 гласа „за”, 12 „против” и 21 „въздържали се” не се прие предложението.**

**Чл.-кор. проф. Хр. Белоев:** И дневният ред като цяло, с оттеглените точки: 10 и 11. Гласуваме дневния ред.

**КВОРУМ – 47. С 47 гласа „за”, 0 „против” и 0 „въздържали се” се прие**

**ДНЕВЕН РЕД**

1. **К.Л. 1088** Приемане на Годишните финансови отчети и Годишните доклади за дейността за 2018 г. на общинските еднолични търговски дружества, определяне на дивидент и избор на регистрирани одитори
2. **К.Л. 1099** Одобряване на Споразумение за предоставяне на консултантски услуги на Община Русе от Европейската инвестиционна банка (ЕИБ) чрез Европейския консултантски център по инвестиционните въпроси (ЕКЦИ)
3. **К.Л. 1102** Внасяне на непарична вноска в капитала на „Общински Транспорт Русе“ ЕАД и даване на съгласие за отпускане на краткосрочен паричен заем
4. **К.Л. 1095** Решение за приватизация чрез търг на самостоятелен обект в сграда с административен адрес: гр. Русе, ж.к. „Дружба 2“, бул. „Гоце Делчев“ №22, блок 5, вход 1, етаж -1, предмет на АОС№8581/14.05.2018 г.
5. **К.Л. 1089** Откриване на процедура за провеждане на публичен търг с явно наддаване за продажба на недвижим имот – частна общинска собственост, с адрес: гр. Русе, ж.к. „Дружба 2“, ул. „Йосиф Дайнелов“ №99
6. **К.Л. 1090** Откриване на процедура за провеждане на публичен търг с явно наддаване за продажба на недвижим имот – частна общинска собственост, намиращ се в местността „Божанова ливада”, землище на гр. Русе
7. **К.Л. 1091** Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в гр. Русе, жк „Дружба- II“, ул. „Мальовица“ № 58
8. **К.Л. 1092** Предоставяне безвъзмездно за управление на три броя сгради-публична общинска собственост, изградени в общински поземлен имот с идентификатор 63427.2.5778 по Кадастралната карта и кадастралните регистри на град Русе, с адрес град Русе, пл. „Възрожденски“, на Регионален исторически музей – Русе
9. **К.Л. 1093** Учредяване право на пристрояване с допълващо застрояване на лятна кухня към съществуваща жилищна сграда в имот – общинска собственост, находящ се в гр. Мартен, ул. „Иван Вазов“ №7, ЕКАТТЕ: 47336
10. **К.Л. 1094** Промяна в списъците с общински жилища
11. **К.Л. 1103** Информация за изменения на Бюджета на Община Русе към 31.03.2019 година
12. **К.Л. 1104** Корекция на бюджета на Община Русе за 2019 г.
13. **К.Л. 1105** Допълване на списъка на лицата и длъжностите, имащи право на транспортни разходи, съгласно чл. 36 ал.1 от ПМС №344/21.12.2018г. от Бюджет 2019 година, утвърден с Решение на Общински съвет №1060, прието с Протокол №42/05.02.2019г.- Приложение № 18
14. **К.Л. 1098** Приемане на Наредба за изменение и допълнение на Наредба №16, на Общински съвет - гр. Русе, за определянето и администрирането на местните такси, цени на услуги и права на територията на Община Русе
15. **К.Л. 1100** Годишен отчет по Програмата за развитие на читалищната дейност на територията на Община Русе за 2018
16. **К.Л. 1101** Даване на Разрешение за изработване на проект за подробен устройствен план – план за застрояване на поземлен имот с идентификатор 63427.152.6, находящ се в местността „Нови халваджи“, гр. Русе
17. **К.Л. 1106** Общо събрание на акционерите на УМБАЛ „Канев“ АД
18. Питания
19. Изказване на Мариян Димитров – вх.№ 286/2019 г.

**Чл.-кор. проф. Хр. Белоев:** Преди 1-ва точка заявление за изказване от името на група, Иво Пазарджиев.

**Г-н Иво Пазарджиев**: Уважаеми колеги общински съветници, вземам думата от името на група във връзка с поредната нечиста схема в община Русе, на която се натъкнах като общински съветник. При извършването на подмяната на контактната мрежа на тролейбусното трасе в нашия град през 2014 година Община Русе е сключила договор с един от дългогодишните и утвърдени партньори в лицето на фирма „ЕЛ“ ЕООД. В договорът в Община Русе са били ..., не са били включени следните дейности: изграждане на тролейбусна инфраструктура на ново кръгово движение в жк. „Чародейка“, изграждане на тролейбусна инфраструктура на обръщалото до общо ... ОУ „Никола Обретенов“ в жк. „Чародейка“, демонтаж и монтаж на тролейбусни стълбове на обръщалото при Захарна фабрика, преустройство на тролейбусната контактна мрежа на кръговото движение на пл. „Оборище“. Посочените дейности, обаче са били извършени от фирма „ЕЛ“ ЕООД по време на цялостните ремонти, след устно възлагане от страна на служители на Община Русе. Впоследствие са изготвени протоколи за извършените от „ЕЛ“ ЕООД строително-монтажни работи, същите са на обща стойност 521 362,11 лв. с ДДС. Община Русе е започнала, обаче по всякакъв начин да осуетява приемането на обектите. Нещо повече, позволили са си изключителната наглост да монтират осветителни тела върху тролейбусните стълбове, доставени и монтирани от фирма „ЕЛ“ ЕООД, след което са ги актували като част от новоизграденото улично осветление. За информация на общинските съветници искам да отбележа, че фирмата, изпълняваща уличното осветление е част от кръга фирми на така наречения собственик на града, който дава нареждания на кмета от един хотел в град Русе. Всичко това, което представих, уважаеми колеги, на Вашето внимание вече е на вниманието и на съдебните власти. Образувано е търговско дело срещу Община Русе с претенция за повече от половин милион лева. Исковата молба е в ръцете ми и съм запознат с нея. Правя публично достояние въпросната претенция спрямо Община Русе, за да могат компетентните органи да се самосезират и да преценят, ако преценят, че в случая има данни за състав на престъпление съгласно Наказателния кодекс на Република България. Моята прогноза е, че заведеното дело от „ЕЛ“ ЕООД срещу Община Русе ще бъде поредното загубено дело от общината, както се случи съвсем скоро с делото за газстанцията до стадион „Дунав“, която кмета матросовски бранеше цял мандат и която работи незаконно и към настоящия момент. Уважаеми колеги, позволих си да сведа до вашето внимание поредното безобразие, извършено в нашата община. Хубаво е тези от вас, които формират управляващото мнозинство да се замислят дали не стават неволни съучастници в нарушения и откровени злоупотреби. Благодаря.

**Чл.-кор. проф. Хр. Белоев:** Господин кмета.

**Г-н Пл. Стоилов:** Много жалко, че такава наричаща се патриотична партия има такива представители в Русе, които с цялата си наглост разпространяват лъжи, клевети и какво ли не. И това го прави един адвокат, но все пак адвокат, който е бил адвокат и на един там от Лясковец. Искам да заявя, че всеки, който клевети общината, длъжностно лице или който и да е, ще си носи съответната отговорност пред съда. А това, че влиза в ролята на адвокат на една фирма, която е имала някакви отношения с някой изпълнител, без да има абсолютно никаква договорна ангажираност от страна на общината, може би говори за нещо друго. Така, че ние също ще сезираме съответните компетентни органи и нека всеки да си стои зад думите. А, сега ръководителят на транспортния проект да обясни на г-н Пазарджиев, който се опитва да хвърля бомба след бомба, сигурно му е мокро, щото се чувства вече евродепутат ли, какво, не го знам. Ама, някой път просто трябва да ходиш по земята, защото като спиш и в памперси се чувстваш, някак си след това не ти е добре като се събудиш.

**Чл.-кор. проф. Хр. Белоев:** Да, господин Наков. Моля за тишина в залата. Колеги, моля за тишина.

**Г-н Дим. Наков:** Благодаря ви. Аз искрено се изненадвам ...

**Чл.-кор. проф. Хр. Белоев:** Моля за тишина.

**Г-н Дим. Наков:** ... от възможните прогнози, които прави г-н Пазарджиев. Бих го помолил, ако може да ни даде такова и за нивото на река Дунав как ще върви следващите 2-3 месеца, щото за нас е жизненоважно в изпълнение на други проекти. Както и времето, виждате западните Балкани вали сняг, така че, ако сте така добър в прогнозите бих желал отново да получа и за там ...

**Чл.-кор. проф. Хр. Белоев:** Моля за тишина.

**Г-н Дим. Наков:** Ама, моля Ви, аз как да говоря, когато някой се обажда от залата.

**Чл.-кор. проф. Хр. Белоев:** Господин ... нека аз да регулирам нещата. Господин Неделчев ... ( коментар от зала не се чува ) Господин Кмете и Вие Зам.-кмете няма да казвате кой да се обажда, аз регулирам залата, така че от залата недейте се обажда.

**Г-н Дим. Наков**: Така, по същество информацията, която имате е доста отдавна, то е във връзка с едно искане от една фирма към общината. Съответно отговор е получен, така че аз поне все още нямам информация да е заведено дело. Отговорено е чрез ..., става въпрос чрез съда по всичките питания, които Вие изложихте тука. Странно ми е или така учудвам се на изводите, които сте направили без да се позаинтересувате, казвам без грам да се позаинтересувате как е станало приемането на работата, как е станал отчета на извършените дейности, кой е възлагал, кой с кого е имал договорени взаимоотношения и излизате и казвате, аз съм сигурен, че еди к‘во си ще стане, прогнозирам. Затова тръгнах с молба за прогнози. Така, че, когато две фирми си имат, или две търговски дружества си имат договорености и не се е получило някакво разплащане, не знам защо общинска администрация трябва да носи отговорност за това, след като има документ, че те са разплатени. А, пък това, от там нататък кой, както Вие казвате сега тука, че зад някои фирми седели някои хора, аз сериозно никога не бих излязъл да го кажа това на трибуната, това е съвет от мен към Вас. Така, че първо се запознайте с документацията и тогава излезте удряйте камбаната кой, какво е направил. Гледате първото заявление, което е от страна на фирмата-изпълнител по един договор, а тези, които обекти ги цитирате са договори на Община Русе с други изпълнители. Така, че ..., за които им е платено. Така, че Вие просто проверете дали от тези изпълнители е платено на подизпълнител, ако има такъв. Как е доставен стълба, от къде е закупен също, щото много интересно някои хора така са доставяли нови стълбове без да се произвеждат в България, интересно от къде или от някъде другаде, където се демонтира контактна мрежа. Това са въпроси, които хубаво беше предварително да ги изясните и чак тогава да хвърляте бомби. Благодаря.

**Чл.-кор. проф. Хр. Белоев:** Благодаря.

**Г-н Иво Пазарджиев:** Започвам с изказването на кмета, който се опита първо да ми дава оценка като адвокат. Господин Кмете, нито имате необходимите компетенции, нито знания да ми давате оценки като адвокат и кого ще защитавам си е лично моя работа, най-малко на Вас дължа отчет. От там нататък Вашето изказване беше без да ми се обиждате, обаче откровени глупости, с откровени глупости завършихте ...

**Чл.-кор. проф. Хр. Белоев:** Моля, моля за тишина.

**Г-н Иво Пазарджиев:** ... Господин Наков, който така симпатизирам му, има, наистина има хубаво чувство за хумор, така тънко. Харесвам хората с чувство за хумор, щото общо взето това е признак на някакъв интелектуален потенциал. Той каза, обаче, че не знае за такова дело. Тука мисля, че обаче излъгахте, господин Наков, мисля че сте запознат, че има такова образувано дело. Ако искате запишете си номера 637 от 2018 г. на Окръжен съд – Русе, сега ще Ви дам и исковата молба, ако не сте запознат. Включително общината е дала отговор, поискала е да бъде привлечена и трета страна, в момента делото се намира в Апелативен съд – Велико Търново, който да се произнесе във връзка с вашето искане на общината. Общо взето, обаче от изказванията ви, нито от Вашето, нито от това на кмета разбрах, не разбрах тая фирма наистина извършила ли е въпросните дейности и защо не и е заплатено. Или общо взето сте измислили една добра схема как да ги заобиколите и как някой друг да прибере парите? Благодаря.

**Чл.-кор. проф. Хр. Белоев:** Да, може би да приключим с ...

**Г-н Пл. Стоилов:** Ще приключим, само да кажа нещо. Когато не си компетентен е много жалко ...

Чл.-кор. проф. Хр. Белоев: Моля ...

**Г-н Пл. Стоилов:** ... да коментираш нещо, което не ти е ясно. Има отдел обществени поръчки, има дирекция „Правно нормативни дейности“, които можеше да Ви разяснят, ако не сте имали време да прочетете ЗОП, да видите договори и каквото и да е. Община Русе има договор с един-единствен изпълнител. Това какво прави след това изпълнителят си е негов проблем. Ако той наема подзипълнители без да има право, щото така е по договора, това пак е нарушение, това е проблем на надзора. И ако той има неразплатени отношения с някой от тия подизпълнители, каквито много други случаи има, не е общината тая, която ще му плаща масрафа на изпълнителя. Така, че Вие в случая, ако агитирате да платим на изпълнителя дълга към тая фирма, нещо май заигравате пак в друга посока? Наков никога не е казвал, че не знае за такова дело. Той Ви каза, че случая е много отдавна и нека да приключат нещата, защото същото това лице, при него изчезна и контактната мрежа. Много ми е странно как така има такива съвпадения да се явявате адвокат на хора, които на практика ощетяват общината.

**Чл.-кор. проф. Хр. Белоев:** Да, благодаря. ( коментар от зала не се чува ) Да, моля, моля за тишина.

**Г-н Дим. Наков:** Сега, само ...

**Чл.-кор. проф. Хр. Белоев:** Малко нагорещихме ... Господин Наков ...

**Г-н Дим. Наков:** Само да допълня, да в началото казах не си спомням, но после казах отговорихме чрез съда. Така, че да, дело има заведено, отговорили сме с доказателствен материал срещу висящи протоколи, неподписани от общината, които са подадени в исковата молба. Ако Вие бяхте запознат точно и ми покажете един подписан протокол от Община Русе, те просто са входирани и казват, ей тука един общински служител трябва да се подпише. Да, но няма как да се подпише, това е.

**Чл.-кор. проф. Хр. Белоев:** Да, преминаваме към първа точка.

**1 Точка**

**Приемане на Годишните финансови отчети и Годишните доклади за дейността за 2018 г. на общинските еднолични търговски дружества, определяне на дивидент и избор на регистрирани одитори**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Уважаеми общински съветници, на провелите се балансови комисии приехме годишните финансови отчети и доклади за дейността на общинските търговски дружества за 2018 г. Предлагаме ви подробен анализ за всяко търговско дружество. Мисля, че героят тази година е д-р Дачева, която изведе Центъра за дентална медицина от загуба, от загуба за 2107-та в размер на 93 000 лв. на печалба от 33 000 лв. По традиция и тази година предлагаме медицинските търговски дружества да бъдат освободени от дивидент. Специално благодарим на „Общински пазари“ и на г-н Кунчев, който прие тази година дивидента да бъде в размер на 55% от печалбата на дружеството, това няма да попречи на реализация на неговата инвестиционна програма. Благодаря.

**Чл.-кор. проф. Хр. Белоев:** Благодаря. Въпроси и изказвания? Пазарджиев.

**Г-н Иво Пазарджиев:** Уважаеми колеги общински съветници, от името на нашата група също поздравления за д-р Дачева. Ние многократно имахме забележки по отношение на управлението на Център за дентална медицина, вижда се, че наистина, когато има подходящите хора предприемат правилни действия, няма дружество, което да не може да бъде съвзето и да работи добре. Така, че поздравления от нас, доктор Дачева. Поздравления и за г-н Кунчев, който ..., Кунчо Кунчев, който традиционно е от отличниците в търговските дружества. Апелът ми към него е да ..., съвместно с общинска администрация бях апелирал на една предходна сесия, мисля, че пак при приемане на годишни финансови отчети да бъде ремонтирано пазарчето в кв. „Здравец“ до бл. „Гагарин“. А именно там няма отводняване, при големите дъждове няма отводняване, няма шахти, които да са поставени, така че това се нуждае от един по-сериозен ремонт. Както и на пространството до бл. „Гагарин“, което се използва като обръщало от голяма част от работещите на пазарчето. Така, че апелът ми към Вас и към кмета е наистина да седнете и да помислите поне запълване на дупките до бл. „Гагарин“, както и за решаване проблема с отводняването на пазарчето. Ще направя едно предложение във връзка с освобождаване от отговорност на предходни управители на търговски дружества, които са били ..., които вече не управляват въпросните дружества. А именно по моя инициатива не беше освободен от отговорност Светлин Веселинов Абаджиев за дейността му като член на Съвета на директорите на „Общински транспорт Русе“. Разговаряхме и с кмета, и с администрацията, казаха, че нямат забележки по отношение на ... и претенции спрямо него. Същото се отнася и за г-жа Цветанка Доганова за дейността ѝ като управител на Центъра по дентална медицина. Така, че моето предложение е да ги освободим от отговорност за дейността им. Благодаря.

**Чл.-кор. проф. Хр. Белоев:** Да, благодаря. Други въпроси и изказвания? Няма. Към предложенията за решение са добавени 3 точки – 5, 6 и 7-ма по предложение на Иво Пазарджиев. 5-та точка – Освобождава от отговорност Светлин Веселинов Абаджиев за дейността му като член на Съвета на директорите на „Общински транспорт Русе“ АД. 6-та – Освобождава от отговорност Светлин Веселинов Абаджиев за дейността му като член на Съвета на директорите на „Общински транспорт Русе 1“ ЕАД. И 7-ма – Освобождава от отговорност Цветанка Доганова за дейността ѝ като управител на Център по дентална медицина 1 Русе. По предложенията някакви становища има ли?

**Г-жа Д. Шилкова:** Няма законова пречка да бъдат освободени. Само обръщам внимание ... от отговорност ... Обръщам внимание, че тези, това решение не е елемент от предложението, което сме вкарали. Просто балансовите комисии и приемане на годишните финансови отчети няма императивна норма, която да изисква освобождаването. Така, че, ако прецените просто да се гласуват разделно иначе няма проблем да бъдат освободени.

**Чл.-кор. проф. Хр. Белоев:** Да.

**Г-н Иво Пазарджиев:** Абсолютно е права г-жа Шилкова. Не става въпрос за някакъв пропуск от страна на администрацията при изготвяне на материала. По-скоро след като коментираме общинските дружества, това ние е общо взето годишната точка, когато ги коментираме, смятам че сега е момента, когато може да вземем решение дали да ги освободим или да не ги освободим от отговорност. Лично аз се доверявам на администрацията по отношение на това, тъй като те извършват текущия им контрол. Благодаря.

**Чл.-кор. проф. Хр. Белоев:** Да, ще гласуваме да включим 5, 6 и 7-ма точка, освобождаване от отговорност. Тоест гласуваме ги като точка, а след това като цяло и материала ще бъде. Пета и шеста точка предложенията, които бяха направени от г-н Пазарджиев, гласуваме за тях само трите.

**КВОРУМ – 47. С 44 гласа „за”, 1 „против” и 2 „въздържали се” се прие предложението.**

**Чл.-кор. проф. Хр. Белоев:** И като цяло материала гласуваме, всички решения.

**КВОРУМ – 46. С 45 гласа „за”, 1 „против” и 0 „въздържали се” се прие**

**РЕШЕНИЕ № 1135**

На основание чл. 21, ал. 2, във връзка с чл. 21, ал. 1, т. 23 от ЗМСМА; чл. 137, ал. 1, т. 3 и чл. 146, ал. 1 и ал. 3 и чл. 147, ал. 2 от Търговския закон и чл. 10, ал. 1, т. 3 и т. 6 и чл. 13, т. 5 и т. 6 от Наредба №9 на Общински съвет – Русе, Общинският съвет реши:

1. Приема Годишните финансови отчети и Годишните доклади за дейността за 2018 г. на общинските еднолични търговски дружества: „Общински пазари” ЕООД; „Диагностично консултативен център 1 – Русе” ЕООД; „Медицински център 1 – Русе” ЕООД; „Център по дентална медицина 1 – Русе” ЕООД; „Център за психично здраве –Русе” ЕООД; „Комплексен онкологичен център – Русе” ЕООД, „Специализирана болница за активно лечение за пневмо-фтизиатрични заболявания д-р Димитър Граматиков – Русе” ЕООД и „Общински транспорт Русе 1“ ЕАД.
2. Приема проверения и заверен консолидиран финансов отчет на „Общински транспорт Русе 1“ ЕАД за 2018 година, доклада на независимия одитор към него и годишния консолидиран доклад за дейността на „Общински транспорт Русе 1“ ЕАД за 2018 г.
3. Определя дивидент:
   1. 55% отчисление за Община Русе от печалбата по Годишния финансов отчет за финансовата 2018 г. на „Общински пазари” ЕООД, след данъчното й облагане, в размер на 109 187,90 лв.
   2. Да бъдат освободени от внасяне на дивидент общинските еднолични търговски дружества – лечебни заведения, като средствата се използват от дружествата за изпълнение на инвестиционната си програма за 2019 г.
   3. Дивидентът да се внесе по сметка на Община Русе до 30.06.2019 г.
4. Избира проверители – регистрирани одитори за заверка на Годишните финансови отчети на общинските търговски дружества за 2019 г., както следва:
   1. Димитър Петров Йорданов – диплом №0123/29.10.1992 г. за „Общински пазари” ЕООД.
   2. Диaна Георгиева Пенчева – диплом №0380/1997 г. за „Специализирана болница за активно лечение за пневмо-фтизиатрични заболявания д-р Димитър Граматиков – Русе” ЕООД.
   3. Стефанка Тодорова Николова – диплом №0041/22.01.2001 г. за „Диагностично консултативен център 1 – Русе” ЕООД и „Комплексен онкологичен център – Русе” ЕООД.
   4. .Избира „ЕКСПЕРТ М ОДИТ“ ООД – рег. №041 за регистриран одитор за проверка и заверка на:

- годишния финансов отчет на „Общински транспорт Русе 1“ ЕАД за 2019 г.

- годишния консолидиран финансов отчет на „Общински транспорт Русе 1“ ЕАД за 2019 г.

5. Освобождава от отговорност Светлин Веселинов Абаджиев за дейността му като член на съвета на директорите на „ОБЩИНСКИ ТРАНСПОРТ РУСЕ“ АД;

6. Освобождава от отговорност Светлин Веселинов Абаджиев за дейността му като член на съвета на директорите на „ОБЩИНСКИ ТРАНСПОРТ РУСЕ 1“ ЕАД;

7. Освобождава от отговорност Цветанка Романова Доганова за дейността й като управител на „Център по дентална медицина 1 – Русе“ ЕООД.

**2 Точка**

**Одобряване на Споразумение за предоставяне на консултантски услуги на Община Русе от Европейската инвестиционна банка (ЕИБ) чрез Европейския консултантски център по инвестиционните въпроси (ЕКЦИ)**

**Чл.-кор. проф. Хр. Белоев:** Господин Карапчански. Да, благодарим на участието на ръководителите на здравните заведения.

**Д-р Стр. Карапчански:** Уважаеми господин Председател, уважаеми госпожи и господа общински съветници, добре известно е, че в управленската програма на кмета на Община Русе г-н Стоилов, един от водещите приоритети това е модернизацията на градския транспорт в град Русе. За щастие 2019 година е особено благоприятна за това, с оглед на множеството налични възможности, както по отношение на подобряване на структурата на управление на градския транспорт, така и във връзка с краткосрочните и средносрочните инвестиции в автопарка на градския транспорт. За да реализираме тези дейности, разбира се нуждаем от една дългосрочна стратегия и визия за развитието на всички управленски процеси. По този повод имаме възможност да си партнираме с една от най-авторитетните международни институции в тази сфера – Европейската инвестиционна банка, в частност Европейския консултантски център по инвестиционните въпроси. В рамките на това партньорство ...

**Чл.-кор. проф. Хр. Белоев**: Моля, моля за тишина.

**Д-р Стр. Карапчански:** ... за получаване на безвъзмездна консултантска помощ при ..., от една страна изграждане на своята транспортна стратегия, от друга страна при вземането на решения с оглед на обновяване на автопарка, на подвижния състав, както на тролейбусните линии, така и на автобусните линии. Знаем, че това е така, едно от основните очаквания на русенци и конкретните стъпки в тази посока вече са предприети. От наша гледна точка тази стратегия включва 3 основни етапа. Първият етап е изключително краткосрочен и неотложен, той се състои в закупуване на превозни средства 17 на брой, те ще бъдат докладвани малко по-късно и от управителя на дружеството „Общински транспорт Русе“. С оглед наистина на решаване на спешните, неотложните проблеми тези, които да позволят безпрепятственото изпълнение на транспортната услуга още в следващите седмици и месеци до края на годината. В средносрочен план знаете всички, че Община Русе реализира един много мащабен проект за разработване на изцяло нова маршрутна схема. На първата фаза бяха проведени широки обществени обсъждания с работодателски организации, с представители на общинския съвет от ресорната комисия, с граждани, над 12 000 русенци участваха в анкетни проучвания, директно в спирките и в превозните средства с цел наистина адаптиране на новата маршрутна схема към техните очаквания, към техните навици, към техните потребности. Целта ни е още настоящият общински съвет до края на своя мандат да разгледа и да одобри новата маршрутна схема. Целта ни е до септември месец тя да бъде готова и да влезе в сила най-късно от началото на следващата година. Нашата визия е, че именно чрез новата транспортна схема, чрез новите линии, чрез новите разписания по най-ефективен начин можем да въведем ред и структура в целия процес, свързан с градския транспорт. И това в дългосрочен план да даде една предвидима среда, която също да даде възможност и на дружеството да се самоиздържа, а по този начин да дава и една висококачествена услуга. Също така в средносрочен план имаме планове за поетапно закупуване и на нов подвижен състав. Мотивирани сме още в рамките на настоящия програмен период 2014-2020 година в рамките на икономисани средства по оперативните програми „Околна среда“ и „Региони в растеж“ да се възползваме и да закупим нови тролейбуси. Също така сме подали към Управляващите органи на двете програми и желание за закупуване на автобуси на алтернативни горива, основно електробуси, каквито във все повече градове от Централна и Източна Европа с европейско финансиране биват закупувани. Целта ни е в краткосрочен и средносрочен план поетапно да обновим автопарка на тролейбусния транспорт, с перспектива на база и на новата маршрутна схема общинския съвет да вземе решение и за бъдещето на автобусния транспорт. Като по оперативните програми са налични средства, както по отношение на мерките за подобряване на атмосферния въздух в големите градове успяхме да се преборим Русе да бъде наистина припознат като един от целевите бенефициенти по тази програма. Така, че решаването на проблема със замърсяването конкретно от градския транспорт би било допустимо чрез финансиране по европейските програми. Така че, както казах желанието ни е още в настоящия програмен период да закупим превозни средства изцяло нови, изцяло с европейско финансиране. Що се отнася до стратегическата програма за следващия програмен период, която вече сме в процес на разработване, там акцента ни по направление интегриран градски транспорт безспорно ще бъде изцяло фокусиран в закупуването на нов подвижен състав, изграждането на ново собствено депо на дружеството „Общински транспорт Русе“, което да му даде автономия и да му даде възможност действително да има пълен контрол върху целия процес по управление на транспортната услуга. Естествено в средствата за масово осведомяване сте забелязали, че наред с тези проекти община Русе заедно с общините: Мюнхен, Стокхолм, Мадрид участва в реализацията на един проект по европейската, финансиран от Европейската комисия. Там въвеждаме и редица иновации, които за пръв път в нашия град се случват. От 10 май вече функционира нощна линия за пръв път в Русе. На този етап с хоризонт 1 година, като целта е тя да бъде пилотен проект и ако се докаже търсенето на тази услуга, новата маршрутна схема да предвиди и други направления. Към моментът целта ни беше свързване на кв. „Дружба“ с центъра като пилотен квартал. От там нататък в края на месеца предстои откриването на първия в нашия град буферен паркинг чрез обвързване на услугата паркиране с услугата градски транспорт с цел намаляване на задръстванията, замърсяването и проблемите с паркирането в централната градска част. Ако се докаже, че в Русе има търсене на подобна услуга имаме готовност и на други места да изградим такива буферни паркинги. Не на последно място на нашето внимание, също с финансиране по този проект е и диверсифицирането на начините за заплащане на транспортните услуги. Целта ни е с европейско финансиране да въведем и система за е-тикитинг или тоест за таксуване, електронно таксуване през мобилен телефон. Тоест да дадем допълнителни възможности особено за по-младите хора, които ползват своя смартфон активно в своето ежедневие да закупуват и превозни документи чрез телефона си, по този начин да направим услугата още по-иновативна. Реализацията на тази мащабна стратегия разбира се партньор в лицето на Европейската инвестиционна банка е особено важно за нас. Не на последно място с оглед на факта, че даже и да бъдем одобрени за европейско финансиране става дума за един много широк портфейл от средства, които трябва да бъдат осигурени. Голяма част от тях заемообразни за покриване на авансовите и междинните плащания, които впоследствие да бъдат възстановявани по модела на безвъзмездната финансова помощ. Така, че считам, че именно Европейската инвестиционна банка в случая е партньора, на който можем да се доверим и разбира се бихме се радвали да получим вашата подкрепа. Благодаря ви.

**Чл.-кор. проф. Хр. Белоев:** Благодаря. Въпроси и изказвания? Да, заповядай, Велизар Павлов.

**Проф. Вел. Павлов:** Уважаеми колеги, от наше име благодарим на презентацията, макар и кратка, която направи заместник-кмета Страхил Карапчански. Поздравления за представянето, за визията, за мисленето, за стъпките. И само искам да кажа, че от това, което той изказа тук от тази трибуна, ние разбираме, че до към 2 години, най-късно 2020-та, 2021-ва първите нови превозни средства ще бъдат факт в Русе. Ние продължаваме да следим темата и се надяваме тази амбициозна програма да стане факт. Благодаря.

**Чл.-кор. проф. Хр. Белоев:** Благодаря. Други? Няма. Гласуваме решението по точката.

**КВОРУМ – 50. С 50 гласа „за”, 0 „против” и 0 „въздържали се” се прие**

**РЕШЕНИЕ № 1136**

На основание чл. 21, ал. 2 от ЗМСМА, във връзка с чл. 21, ал. 1, т. 23, чл. 59, чл. 61, ал. 1 и 2 от ЗМСМА, Общински съвет – Русе реши:

1. Одобрява подписаното споразумение за предоставяне на консултантски услуги на Община Русе от Европейската инвестиционна банка чрез Европейския консултантски център за инвестиции.

**3 Точка**

**Внасяне на непарична вноска в капитала на „Общински Транспорт Русе“ ЕАД и даване на съгласие за отпускане на краткосрочен паричен заем**

**Чл.-кор. проф. Хр. Белоев:** Да, заповядайте.

**Г-ца С. Станчева:** Уважаеми общински съветници, представяме на вашето внимание предложение за внасяне на непарична вноска в капитала на „Общински Транспорт Русе“, представляваща поземлен имот в местността „Лагера“. Непаричната вноска е направена съобразно пазарна оценка, поради, което се налага и увеличаване на капитала на търговското дружество. Също така предложението е и за даване на съгласие за отпускане на краткосрочен паричен заем за закупуване и пускане в експлоатация и доставка на 17 броя тролейбуси. Предложението е обсъждано на комисиите, изпълнителния директор е тук във връзка, ако имате въпроси. Поддържаме предложението.

**Чл.-кор. проф. Хр. Белоев:** Благодаря на г-жа Станчева. Въпроси и изказвания? Няма, гласуваме точката.

**КВОРУМ – 49. С 48 гласа „за”, 0 „против” и 1 „въздържали се” се прие**

**РЕШЕНИЕ № 1137**

На основание чл. 21, ал. 2, във връзка с чл. 21, ал. 1, т. 8, т. 23 от ЗМСМА; чл. 51б от ЗОС; чл. 219, ал. 2 от ТЗ, чл. 2, чл. 3, ал. 2, чл. 8, ал. 1, т. 1, чл. 13, т. 1 и т. 2, и чл. 15 от Наредба №9 за реда и условията за упражняване правата на Община Русе върху общинската част от капитала на търговските дружества на ОбС-Русе, Общинският съвет реши:

I Общински съвет – Русе, в качеството си на орган на местно самоуправление, приемащ решения за разпореждане с общинско имущество и решаващ въпроси от местно значение, които не са от изключителната компетентност на други органи:

1.1 Дава съгласие за внасяне в капитала на „Общински Транспорт Русе“ ЕАД, ЕИК 117690845 на непарична вноска, собственост на Община Русе, придобита съгласно Акт №8129/02.11.2016 г. за частна общинска собственост, на основание чл. 56, ал. 1, чл. 59, ал. 1 и чл. 2, ал. 1, т. 6 от ЗОС, във връзка с Решение №1192/13.11.2014 г. на ОбС – Русе, както следва:

- Поземлен имот с идентификатор 63427.3.502 по кадастралната карта и кадастралните регистри на град Русе, с площ от 43 746 кв.м., в землището на град Русе, местност „Лагера“, трайно предназначение на територията: земеделска; начин на трайно ползване: разсадник, номер по предходен план: 000039, при граници: 63427.3.504, 63427.3.503, 63427.3.500, 63427.3.621, 63427.3.480, 63427.3.493, 63427.3.494, 63427.3.484, 63427.3.481, 63427.3.482, 63427.3.490, 63427.3.491, 63427.3.488, 63427.3.531, 63427.3.492, 63427.3.324, с парична оценка на стойност 1 126 000 (един милион сто двадесет и шест хиляди) лева.

1.2 Дава съгласие на „Общински транспорт Русе“ ЕАД да бъде отпуснат краткосрочен паричен заем в размер на 323 000 лева за закупуване, доставка и пускане в експлоатация на 17 тролейбуса, при следните условия:

1. Заплащане на годишна лихва в размер на 1,24%

2. Срок за връщане: 31.12.2019 г.

Упълномощава Кмета на Община Русе да сключи договор за предоставяне на паричен заем, при посочените по-горе условия.

II. Общински съвет – Русе, чрез който Община Русе упражнява правата си на едноличен собственик в капитала на „Общински Транспорт Русе“ ЕАД:

2.1 Увеличава регистрираният капитал на „Общински Транспорт Русе“ ЕАД със стойността на непаричната вноска по т. 1.1 и от 50 000 (петдесет хиляди) лева да стане 1 176 000 (един милион сто седемдесет и шест хиляди) лева.

2.2. Изменя чл. 9 от Устава на „Общински Транспорт Русе“ ЕАД, като текста: „Капиталът на Дружеството е с номинална стойност 50 000 (петдесет хиляди) лева, разпределен в 500 (петстотин) поименни налични акции с право на глас с номинална стойност 100 (сто) лева всяка“, да се чете: „Капиталът на Дружеството е с номинална стойност 1 176 000 (един милион сто седемдесет и шест хиляди) лева, разпределен в 11 760 (единадесет хиляди седемстотин и шестдесет) поименни налични акции с право на глас с номинална стойност 100 (сто) лева всяка, от които 50 000 лева, разпределени в 500 акции по 100 лева са под формата на парична вноска, а остатъкът от 1 126 000 (един милион сто двадесет и шест хиляди) лева, разпределени в 11 260 (единадесет хиляди двеста и шестдесет) акции по 100 лева, внесени под формата на непарична вноска – собственост на Община Русе и представляваща: ПОЗЕМЛЕН ИМОТ с идентификатор 63427.3.502, съгласно кадастралната карта и кадастралните регистри на град Русе, находящ се в град Русе, община Русе, област Русе, местност „Лагера“, с площ от 43746 кв. м., трайно предназначение на територията: земеделска, начин на трайно ползване: разсадник, номер по предходен план: 000039, при граници: 63427.3.504, 63427.3.503, 63427.3.500, 63427.3.621, 63427.3.480, 63427.3.493, 63427.3.494, 63427.3.484, 63427.3.481, 63427.3.482, 63427.3.490, 63427.3.491, 63427.3.488, 63427.3.531, 63427.3.492, 63427.3.324.“

2.3 Дава съгласие „Общински транспорт Русе“ ЕАД да сключи договор за инвестиционен кредит с финансова институция при следните параметри:

• Вид на кредита – инвестиционен

• Предназначение – рефинансиране на инвестиционен кредит, отпуснат от Община Русе за закупуване, доставка и пускане в експлоатация на 17 бр. тролейбуси

• Размер на кредита – до 323 000 (триста двадесет и три хиляди) лева

• Период на погасяване – до 60 (шестдесет) месеца

• Гратисен период – до 6 (шест) месеца

• Лихвен процент по кредита – до 6,95 %

• Такса за управление на кредита – до 1,5 % годишно

• Обезпечение – ипотека върху имот 63427.3.502, собственост на „Общински Транспорт Русе“ ЕАД с ЕИК 117690845

• Усвояване – еднократно.

Овластява Изпълнителния директор на „Общински транспорт Русе” ЕАД да извърши всички действия и подпише всички необходими документи в изпълнение на горните решения.

**4 Точка**

**Решение за приватизация чрез търг на самостоятелен обект в сграда с административен адрес: гр. Русе, ж.к. „Дружба 2“, бул. „Гоце Делчев“ №22, блок 5, вход 1, етаж -1, предмет на АОС№8581/14.05.2018 г.**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Това е един обект използван като кафе-бар, последните години няма интерес да бъде отдаван под наем. Поддържам предложението, параметрите, които ви предлагаме в проекта на решение са одобрени на комисия приватизация.

**Чл.-кор. проф. Хр. Белоев:** Благодаря. Въпроси и изказвания? Няма, гласуваме по точката.

**КВОРУМ – 43. С 43 гласа „за”, 0 „против” и 0 „въздържали се” се прие**

**РЕШЕНИЕ № 1138**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 1, ал. 2, т. 6; чл. 4, ал. 4; чл. 31, ал. 1 и чл. 32, ал. 3, т. 1 от ЗПСК и чл. 5, чл. 6, ал. 1 и чл. 9 от Наредба за търговете и конкурсите, Общинският съвет реши:

1. Да се извърши продажба чрез публичен търг с явно наддаване на самостоятелен обект в сграда с идентификатор 63427.4.2570.5.63 по кадастралната карта и кадастралните регистри на град Русе, представляващ нежилищен имот с площ от 70,82 кв.м., заедно с 2,155% идеални части от общите части на сградата, с адрес: гр. Русе, ж.к. „Дружба 2“, бул. „Гоце Делчев“ №22, блок 5, вход 1, етаж -1, предмет на АОС №8581/14.05.2018 г. Самостоятелният обект се намира в сграда №5, разположена в поземлен имот с идентификатор 63427.4.2570.
2. Утвърждава тръжната документация /Приложение 4/ при следните условия:

2.1. Начална тръжна цена – 32 500 лева;

2.2. Стъпка на наддаване – 2 000 лева;

2.3. Депозит за участие в търга – 5 000 лева, който се внася в срок до 17 работни дни от датата на обнародване на решението в „Държавен вестник” чрез превод по банкова сметка, посочена в тръжната документация.

2.4. Начин на плащане – предложената цена от купувача се заплаща изцяло до деня на подписване на договора за продажба.

Тръжната документация се закупува в центъра за административни услуги и информация на Община Русе, сектор „Търговия, транспорт и обществени поръчки”, пл. Свобода 6. Цената на тръжната документация е 250 лв. и се заплаща в офиса на „ТБ Инвестбанк” АД клон Русе, по сметка: BG96IORT73798400080000, банков код/BIC: IORTBGSF, вид плащане: 447000 „ИНВЕСТБАНК”АД, клон РУСЕ в центъра за административни услуги и информация.

1. Срок за закупуване на тръжна документация – до 15 работни дни, считано от датата на обнародване на решението в „Държавен вестник”.
2. Срок за подаване на предложения за участие в търга – до 20 работни дни, считано от датата на обнародване на решението в „Държавен вестник”.
3. Оглед на обекта може да се извършва всеки работен ден след закупуване на тръжни книжа и предварителна заявка, в срок до 16,00 часа на 19-ия работен ден включително от датата на обнародване на решението в “Държавен вестник”.
4. Търгът да се проведе на 23-ия работен ден от датата на обнародване на решението в „Държавен вестник” в 17,30 часа в заседателната зала на третия етаж на община Русе, пл. Свобода 6.
5. Определя комисия в състав от 7 членове – четирима общински съветници и трима от общинска администрация, съгласно чл. 7, т. 20 от Наредбата за устройство и работа на органите за приватизация и следприватизационен контрол, която да организира и проведе търга.
6. Всеки член на тръжната комисия да получи възнаграждение за дейността си в размер на 50 лв. плюс по 10 лв. на час, съобразно продължителността на търга.
7. Възлага на Комисията по приватизация и следприватизационен контрол да определи спечелилия търга участник.
8. Възлага на Кмета на Община Русе да освободи депозитите на неспечелилите участници в търга, да издаде заповед за спечелилия търга участник и да сключи приватизационен договор за покупко-продажба с него.
9. При непровеждане на търга да се проведе повторен търг 17 работни дни след първата дата от 17,30 часа на същото място и при същите условия.

**5 Точка**

**Откриване на процедура за провеждане на публичен търг с явно наддаване за продажба на недвижим имот – частна общинска собственост, с адрес: гр. Русе, ж.к. „Дружба 2“, ул. „Йосиф Дайнелов“ №99**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Стандартна процедура, разгледано е подробно на комисия общинска собственост, поддържам предложението.

**Чл.-кор. проф. Хр. Белоев:** Благодаря. Въпроси и изказвания? Няма, гласуваме по точката.

**КВОРУМ – 45. С 45 гласа „за”, 0 „против” и 0 „въздържали се” се прие**

**РЕШЕНИЕ № 1139**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 35, ал. 1, чл. 8, ал. 1 и ал. 9, чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе, Заявление вх.№ОИ-10-39/03.08.2017 г. и извлечение от Протокол №39/03.04.2019 г. на Комисията по общинска собственост, Общинският съвет реши:

1.Допълва годишната програма за управление и разпореждане с имоти общинска собственост за 2019 г. с продажба на общински поземлен имот с идентификатор 63427.4.1873 по Кадастралната карта и кадастралните регистри на гр. Русе, с площ от 349 кв.м., с трайно предназначение на територията: Урбанизирана, начин на трайно ползване: Ниско застрояване (до 10 m), с административен адрес: гр. Русе, ж.к. „Дружба 2“, ул. „Йосиф Дайнелов“ №99, предмет на АЧОС №9036/15.03.2019 г., вписан под №42, том 8, н.д. 1493, дв.вх. 2937, вх.рег.№3007/18.03.2019 г. по описа на Службата по вписвания – Русе, с прогнозен приход от продажбата в размер на 17 800,00 лв., без дължимите данъци и такси.

2. Дава съгласие за откриване на процедура за провеждане на публичен търг с явно наддаване за продажба на общински поземлен имот с идентификатор 63427.4.1873 по Кадастралната карта и кадастралните регистри на гр. Русе, с площ от 349 кв.м., с трайно предназначение на територията: Урбанизирана, начин на трайно ползване: Ниско застрояване (до 10 m), с административен адрес: гр. Русе, ж.к. „Дружба 2“, ул. „Йосиф Дайнелов“ №99, предмет на АЧОС №9036/15.03.2019 г., вписан под №42, том 8, н.д. 1493, дв.вх. 2937, вх.рег. №3007/18.03.2019 г. по описа на Службата по вписвания – Русе, с начална тръжна продажна цена 17 800,00 лева, без включени дължими данъци и такси, които се дължат от спечелилия търга.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**6 Точка**

**Откриване на процедура за провеждане на публичен търг с явно наддаване за продажба на недвижим имот – частна общинска собственост, намиращ се в местността „Божанова ливада”, землище на гр. Русе**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Поддържам предложението.

**Чл.-кор. проф. Хр. Белоев:** Благодаря. Въпроси и изказвания? Няма, гласуваме по точката.

**Ръчно гласували:**

**Г-н С. Нунев – „за“.**

**КВОРУМ – 45. С 45 гласа „за”, 0 „против” и 0 „въздържали се” се прие**

**РЕШЕНИЕ № 1140**

На основание чл. 21, ал. 2, във връзка с чл. 21, ал. 1, т. 8 от ЗМСМА; чл. 8, ал. 1 и ал. 9, чл. 35, ал. 1 и чл. 41, ал. 2 от ЗОС; чл. 26, ал. 1, т. 1 и чл. 30 от Наредба № 1 за общинската собственост на Общински съвет – Русе; Протокол № 37/07.01.2019 г. на Комисията по общинска собственост и заявление вх. № ОИ-10-2/04.01.2019 г., Общински съвет реши:

1. Допълва годишната програма за управление и разпореждане с имотите - общинска собственост през 2019 г. с продажба на поземлен имот с идентификатор 63427.164.7 по кадастралната карта и кадастралните регистри на гр. Русе, с площ 944 кв. м, трайно предназначение на територията: земеделска, начин на трайно ползване: за земеделски труд и отдих (съгласно § 4 от ПЗР на ЗСПЗЗ), седма категория при неполивни условия, намиращ се в землището на гр. Русе, местност „Божанова ливада“, с номер по предходен план: 194.7, предмет на АЧОС № 6333/23.11.2010 г., вписан в СВп-Русе под № 8, том 36, дело № 7558, вх. рег. № 14497/30.11.2010 г., с прогнозен приход от продажбата в размер на 11320,00 лв. (единадесет хиляди триста и двадесет лева), без дължими данъци и такси;

2. Дава съгласие за откриване на процедура за провеждане на публичен търг с явно наддаване за продажба на поземлен имот с идентификатор 63427.164.7 по кадастралната карта и кадастралните регистри на гр. Русе, с площ 944 кв. м, трайно предназначение на територията: земеделска, начин на трайно ползване: за земеделски труд и отдих (съгласно § 4 от ПЗР на ЗСПЗЗ), седма категория при неполивни условия, намиращ се в землището на гр. Русе, местност „Божанова ливада“, с номер по предходен план: 194.7, предмет на АЧОС № 6333/23.11.2010 г., вписан в СВп-Русе под № 8, том 36, дело № 7558, вх. рег. № 14497/30.11.2010 г., с начална тръжна продажна цена 11320,00 лв. (единадесет хиляди триста и двадесет лева), без дължими данъци и такси.

Дължимите данъци и такси са за сметка на спечелилия търга участник – купувач.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**7 Точка**

**Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в гр. Русе, жк „Дружба- II“, ул. „Мальовица“ № 58**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Нямаше забележки към предложението, поддържам го.

**Чл.-кор. проф. Хр. Белоев:** Благодаря. Въпроси и изказвания? Няма. Режим на гласуване.

**КВОРУМ – 45. С 45 гласа „за”, 0 „против” и 0 „въздържали се” се прие**

**РЕШЕНИЕ № 1141**

На основание чл. 21, ал. 2, във връзка с чл. 21, ал. 1, т. 8 от ЗМСМА; чл. 8, ал. 1 и ал. 9; чл. 35, ал. 1 и чл. 41, ал. 2 от ЗОС, и чл. 30 от Наредба № 1 за общинската собственост на ОбС - Русе, Общинският съвет реши:

I. Допълва Годишната програма за управление и разпореждане с имотите -общинска собственост за 2019 г. с продажба на недвижим имот - частна общинска собственост, намиращ се в гр. Русе, жк „Дружба - II“, ул. „Мальовица“ № 58, представляващ ПИ с идентификатор 63427.4.1990 по Кадастралната карта и кадастралните регистри на гр. Русе с площ 277 кв.м., с трайно предназначение на територията: урбанизирана, с начин на трайно ползване: ниско застрояване /до 10 м./, предмет на АОС № 9082/21.03.2019 г., вписан под № 162, том 8, н.д. 1622, ДВР № 3198/22.03.2019 г. в Службата по вписванията - гр. Русе към Агенцията по вписванията,

с прогнозен приход от продажбата му в размер на 14 100 лева /четиринадесет хиляди и сто лева/, без дължими данъци и такси.

II. Дава съгласие за провеждане на публичен търг с явно наддаване за продажба на недвижим имот - частна общинска собственост, намиращ се в гр. Русе, жк „Дружба- II“, ул. „Мальовица“ № 58, представляващ ПИ с идентификатор 63427.4.1990 по Кадастралната карта и кадастралните регистри на гр. Русе с площ 277 кв.м., с трайно предназначение на територията: урбанизирана, с начин на трайно ползване: ниско застрояване /до 10 м./, предмет на АОС № 9082/21.03.2019 г., вписан под № 162, том 8, н.д. 1622, ДВР № 3198/22.03.2019 г. в Службата по вписванията - гр. Русе към Агенцията по вписванията, с начална тръжна продажна цена в размер на 14 100 лева /четиринадесет хиляди и сто лева/, без включени дължими данъци и такси.

Дължимите данъци и такси да се определят след провеждане на търга и да са за сметка на спечелилия търга.

Решението подлежи на оспорване чрез Общински съвет - Русе пред Административен съд - Русе, по реда на АПК, в 14 - дневен срок от съобщаването му.

**8 Точка**

**Предоставяне безвъзмездно за управление на три броя сгради-публична общинска собственост, изградени в общински поземлен имот с идентификатор 63427.2.5778 по Кадастралната карта и кадастралните регистри на град Русе, с адрес град Русе, пл. „Възрожденски“, на Регионален исторически музей – Русе**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Предоставяме безвъзмездно за управление 3 броя гробници, находящи се в Парка на възрожденците на Регионален исторически музей. Поддържам предложението.

**Чл.-кор. проф. Хр. Белоев:** Благодаря. Въпроси и изказвания? Няма, гласуваме по точката.

**Ръчно гласували:**

**Г-н С. Нунев – „за“.**

**КВОРУМ – 45. С 45 гласа „за”, 0 „против” и 0 „въздържали се” се прие**

**РЕШЕНИЕ № 1142**

На основание чл. 21, ал. 1, т. 8 и чл. 21, ал. 2 от ЗМСМА, чл.12, ал.3 и ал. 4 от ЗОС и чл. 10, ал. 3 от Наредба №1 за общинската собственост на Общински съвет – Русе, Общинският съвет реши:

Предоставя безвъзмездно за управление на Регионален исторически музей - Русе, БУЛСТАТ 117649695, следните сгради публична общинска собственост:

1.Сграда с идентификатор 634272.2.5778.2, със застроена площ от 32 кв.м., предназначение: Култова, религиозна сграда, едноетажна;

2.Сграда с идентификатор 634272.2.5778.3, със застроена площ от 9 кв.м., предназначение: Култова, религиозна сграда, едноетажна;

3.Сграда с идентификатор 634272.2.5778.4, със застроена площ от 9 кв.м., предназначение: Култова, религиозна сграда едноетажна,

изградени в общински поземлен имот с идентификатор 63427.2.5778 по Кадастралната карта и кадастралните регистри на град Русе, с адрес град Русе, пл. „Възрожденски“, предмет на Акт №7238 от 15.05.2014 г. за публична общинска собственост.

**9 Точка**

**Учредяване право на пристрояване с допълващо застрояване на лятна кухня към съществуваща жилищна сграда в имот – общинска собственост, находящ се в гр. Мартен, ул. „Иван Вазов“ №7, ЕКАТТЕ: 47336**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Поддържам предложението.

**Чл.-кор. проф. Хр. Белоев:** Благодаря. Въпроси и изказвания? Няма, гласуваме точката.

**Ръчно гласували:**

**Г-н С. Нунев – „за“.**

**КВОРУМ – 44. С 44 гласа „за”, 0 „против” и 0 „въздържали се” се прие**

**РЕШЕНИЕ № 1143**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 8, ал. 1 и ал. 9, чл. 38, ал. 2 и ал. 4, чл. 41, ал. 2 от ЗОС, чл. 26, ал. 1, т. 3 и чл. 42, ал. 2 от Наредба №1 за общинската собственост на Общински съвет – Русе, Общинският съвет реши:

1. Допълва годишната програма за управление и разпореждане с имоти общинска собственост за 2019 г. с учредяване право на пристрояване за изграждане на едноетажна постройка на допълващото застрояване, без сутерен, лятна кухня с размери 4,00 м./5,00 м и застроена площ 20,00 кв.м., съобразно проект, одобрен на 29.03.2019 г. от Главния архитект на Община Русе, към съществуваща масивна, двуетажна, жилищна сграда, със застроена площ 52 кв.м., разположена в поземлен имот №0.649, кв. 47 по Кадастралния план на гр. Мартен, ЕКАТТЕ: 47336, Община Русе, описан в АЧОС №8746/22.11.2018 г., с адрес гр. Мартен, ул. „Иван Вазов“ №7, представляващ УПИ XV-649, кв. 47 по застроителния и регулационен план на гр. Мартен, Община Русе, с прогнозен приход от учредяването на възмездното право на пристрояване в размер на 308,00 лева.

2. Дава съгласие за учредяване на възмездно право на пристрояване за изграждане на едноетажна постройка на допълващото застрояване, без сутерен, лятна кухня с размери 4,00 м./5,00 м., с обща застроена площ от 20,00 кв.м., съобразно проект, одобрен на 29.03.2019 г. от Главния архитект на Община Русе, към съществуваща масивна, двуетажна, жилищна сграда, със застроена площ 52 кв.м., разположена в поземлен имот №0.649, кв. 47 по Кадастралния план на гр. Мартен, ЕКАТТЕ: 47336, Община Русе, описан в АЧОС №8746/22.11.2018 г., с адрес гр. Мартен, ул. „Иван Вазов“ №7, представляващ УПИ XV-649, кв. 47 по застроителния и регулационен план на гр. Мартен, Община Русе, на ШЕНАЙ ИЛМИЕВ БАСРИЕВ срещу заплащане на цена в размер на 308,00 лв., без включени дължими данъци и такси, които се дължат от суперфициара.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**10 Точка**

**Промяна в списъците с общински жилища**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Стандартна процедура, поддържам предложението.

**Чл.-кор. проф. Хр. Белоев:**  Въпроси и изказвания? Няма. Режима на гласуване.

**КВОРУМ – 43. С 43 гласа „за”, 0 „против” и 0 „въздържали се” се прие**

**РЕШЕНИЕ № 1144**

На основание чл. 21, ал. 2, във връзка с чл. 21, ал. 1, т 8 от Закона за местното самоуправление и местната администрация и чл. 42, ал.1 и ал. 2 от Закона за общинската собственост, чл. 12, ал. 1, ал. 2 и ал. 4 от Наредба №6 на Общински съвет – Русе за условията и реда за установяване на жилищни нужди, настаняване под наем и разпореждане с жилища – общинска собственост, Общинският съвет реши:

1. Приема допълнение на Списък №3 на общинските жилища от резервния фонд, утвърден от Общински съвет – Русе с Решение №1065, прието с протокол №43/21.02.2019 г., както следва:

1.1. създава нова точка №144 – жилищен имот, представляващ ½ ид.части от едноетажна, масивна жилищна сграда и ½ ид.части от едноетажна, масивна лятна кухня, с административен адрес гр. Мартен, Област Русе, ул. „Любен Каравелов“ №3, предмет на АЧОС №9120/22.03.2019 г.

2. Приема изменение в Списък №2 на общинските жилища от ведомствения фонд, утвърден от Общински съвет – Русе с Решение №1065, прието с протокол №43/21.02.2019 г., както следва:

2.1. премахва от списъка точка №21 – жилищен имот, представляващ апартамент, с административен адрес гр. Русе, ж.к. „Родина“, блок „Гребенец“, вх. „А“, ет. 1, ап. 2, предмет на АЧОС №1380/26.05.1997 г.

3. Приема допълнение на Списък №1 на общинските жилища за настаняване под наем на граждани с установени жилищни нужди, утвърден от Общински съвет – Русе с Решение №1065, прието с протокол №43/21.02.2019, както следва:

3.1. създава нова точка №1600 в раздел А.Апартаменти – жилищен имот, представляващ апартамент, с административен адрес гр. Русе, ж.к. „Родина“, блок „Гребенец“, вх. „А“, ет. 1, ап. 2, предмет на АЧОС №1380/26.05.1997 г.

**11 Точка**

**Информация за изменения на Бюджета на Община Русе към 31.03.2019 година**

**Чл.-кор. проф. Хр. Белоев:** Да, заповядайте, г-жа Димитрова.

**Г-жа Ел. Димитрова:** Уважаеми общински съветници, настоящата информация обхваща измененията към края на първото 3-месечие и възлиза на 782 276 лева. Така, първоначалния бюджет от 138 045 361 лева придобива вида 138 826 637 лева. Информацията е представена във вид на 3 приложения в табличен вид. В първото приложение са посочени нормативните документи на база, на които са направени измененията, както в приходната, така и в разходната част по функции, дейности и параграфи. Второто приложение обхваща уточнения бюджет към 31-ви март по държавна дейност, общинска дейност, дофинансиране по агрегирани показатели. И третото приложение обхваща измененията в индикативния разчет за средствата от Европейски съюз по оперативни програми, приходи и разходи.

**Чл.-кор. проф. Хр. Белоев:** Благодаря. Въпроси и изказвания? Няма.

**12 Точка**

**Корекция на бюджета на Община Русе за 2019 г.**

**Чл.-кор. проф. Хр. Белоев:** Заповядай, госпожа Димитрова.

**Г-жа Ел. Димитрова:** В настоящото предложение корекциите, които предлагаме са преди всичко в Инвестиционната програма на Община Русе. В текущият бюджет са предложени само 3 корекции. Едната от тях е във връзка с направени и получени приходи в училище „Иван Вазов“ от почасов наем на физкултурен салон. Направлението на разходите е съобразно искането на директора на училището. Другата корекция е компенсирана корекция в целевите средства за текущ ремонт на общинска пътна мрежа. И третата корекция е свързана с осигуряване на финансови средства за краткосрочен паричен заем в размер на 323 000 лева за закупуване и пускане в експлоатация на 17 тролейбуса.

**Чл.-кор. проф. Хр. Белоев:** Да, благодаря. Въпроси и изказвания по корекциите? Няма, гласуваме точката.

**КВОРУМ – 44. С 44 гласа „за”, 0 „против” и 0 „въздържали се” се прие**

**РЕШЕНИЕ № 1145**

На основание чл.21, ал.2q във връзка с чл. 21, ал. 1, т. 6 от ЗМСМА, чл.124 от Закона за публичните финанси, Общинският съвет реши:

І. Приходи – държавни дейности

§2405 „Приходи от наеми на имущество“ +1 200лв.

ОУ „Иван Вазов“ +1 200лв.

§3619 „Други неданъчни приходи“ +433лв.

ОУ „Иван Вазов“ +433лв.

Всичко приходи държавна дейност: +1 633лв.

II. Приходи – местни дейности

§7201 „Предоставени средства по възмездна финансова помощ“ (-)323 000лв.

Всичко приходи местни дейности: (-)323 000лв.

Всичко приходи по бюджета: (-)321 367лв.

ІIІ. Разходи - държавни дейности

ФУНКЦИЯ „Образование“

Дейност 322 „Неспециализирани училища, без професионални гимназии“

§1015 „Материали“ ОУ „Иван Вазов“ +1 633лв.

Всичко за дейност: +1 633лв.

Всичко за функция: +1 633лв.

ФУНКЦИЯ „Социално осигуряване, подпомагане и грижи“

Дейност 540 „Дом за стари хора“

§1016 „Вода, горива и енергия“ -35 322лв.

§5203 „Придобиване на друго оборудване, машини и съоръжения“

Обект „Изработка, доставка и монтаж на предпазен

навес на ДСХ „Възраждане“ +35 322лв.

Всичко за дейност: 0лв.

Всичко за функция: 0лв.

Всичко разходи държавни дейности: +1 633лв.

ІV. Разходи – местни дейности

ФУНКЦИЯ „Общи държавни служби“

Дейност 122 „Общинска администрация“

§5203 „Придобиване на друго оборудване, машини и съоръжения“

Обект „Газопроводна сградна инсталация – проект“ км. Мартен +5 244лв.

Всичко за дейност: +5 244лв.

Всичко за функция: +5 244лв.

ФУНКЦИЯ „Образование“

Дейност 311 „Детски градини“

§1098 „Други разходи некласифицирани в други параграфи“ -51 878лв.

§5203 „Придобиване на друго оборудване, машини и съоръжения“ +51 878лв.

Обект „Детска площадка в ДГ „Радост“ 1бр. +15 000лв.

Обект „Детска площадка за ДГ „Слънце“ 1бр. +19 668лв.

Обект „Детска площадка за ДГ „Чучулига“ 1 бр. +17 210лв.

Всичко за дейност: 0лв.

Всичко за функция: 0лв.

ФУНКЦИЯ „Социално осигуряване, подпомагане и грижи“

Дейност 532 „Програми за временна заетост“

§1015 „Материали“ км. Николово -2 400лв.

Всичко за дейност: -2 400лв.

Всичко за функция: -2 400лв.

ФУНКЦИЯ „Жилищно строителство, благоустройство, комунално стопанство и опазване на околната среда“

Дейност 619 „Други дейности по жилищното строителство, благоустройството и регионалното развитие“

§1020 „Външни услуги“ -6 744лв.

Км. Мартен -5 244лв.

Км. Николово -1 500лв.

§5100 „Основен ремонт“ км. Николово +3 900лв.

„Детска площадка кв. „Гагаля“ към обект „Благоустрояване

и озеленяване на общественото пространство в кв. „Гагаля“

и превръщането му в зона за отдих и игри“ +3 900лв.

Всичко за дейност: - 2 844лв.

Дейност 622 „Озеленяване“

§1015 „Материали“ км. Басарбово +997лв.

§5100 „Основен ремонт“

Обект „Двигател за трактор“ 1бр. км. Просена. +8 880лв.

§5203 „Придобиване на друго оборудване, машини и съоръжения

Обект „Мулчер“ за км. Басарбово /било: 11 760лв.; става: 9 735лв./ -2 025лв.

Обект „Самоходна косачка“ 1 бр. км. Басарбово +1028лв.

Всичко за дейност: +8 880лв.

Всичко за функция: +6 036лв.

ФУНКЦИЯ „Икономически дейности и услуги“

Дейност 832 „Служби и дейности по поддържане, ремонт и изграждането на пътищата“

§1030 „Текущ ремонт“ 0лв.

Обект „Част от общински път RSE3147 с дължина 3100м от

общо 5700м“ /било:286 217лв., става: 0/ -286 217лв.

Обект „Текущ ремонт на общински път RSE3147 от РП II-23

вход и изход при с. Тетово“ +172 876лв.

Обект „Текущ ремонт на общински път RSE3145 от РП II-21

до кръстовище с ул. „Чавдар Войвода“, гр. Мартен“ +113 341лв.

Всичко за дейност: 0лв.

Дейност 849 „Други дейности по транспорта, пътищата, пощите и далекосъобщенията“

§1020 „Външни услуги“ -13 764лв.

§5201 „Придобиване на компютри и хардуер“

Обект „Бордови компютър“ 2 бр. +7 524лв.

§5203 „Придобиване на друго оборудване, машини и съоръжения“

Обект „Валидатор“ 2 бр. +6 240лв.

Всичко за дейност: 0лв.

Всичко за функция: 0лв.

ФУНКЦИЯ „Разходи некласифицирани в другите функции“

Дейност 998 „Резерв“

§0098 „Резерв за непредвидени и неотложни разходи“ -331 880лв.

Всичко за дейност: -331 880лв.

Всичко за функция: -331 880лв.

Всичко разходи местни дейности: -323 000лв.

Всичко разходи по бюджета: -321 367лв.

**13 Точка**

**Допълване на списъка на лицата и длъжностите, имащи право на транспортни разходи, съгласно чл. 36 ал.1 от ПМС №344/21.12.2018г. от Бюджет 2019 година, утвърден с Решение на Общински съвет №1060, прието с Протокол №42/05.02.2019г.- Приложение № 18**

**Чл.-кор. проф. Хр. Белоев:** Следваща точка 13-та, допълване на списъка на лицата и длъжностите, имащи право на транспортни разходи.

**Г-жа Ел. Димитрова:** Поддържаме предложението така, както е предоставено на комисиите.

**Чл.-кор. проф. Хр. Белоев:** Да, благодаря. Въпроси и изказвания? Няма, гласуваме точката.

**КВОРУМ – 45. С 45 гласа „за”, 0 „против” и 0 „въздържали се” се прие**

**РЕШЕНИЕ № 1146**

На основание чл. 21, ал. 2, във връзка с чл. 21, ал. 1, т. 6 от ЗМСМА, чл.36 ал.2 от Постановление №344 от 21.12.2018 година за изпълнението на държавния бюджет на Република България за 2019 г., Общински съвет – Русе реши:

Утвърждава допълване на Приложение №18 Списък на лицата и длъжностите, имащи право на транспортни разходи утвърдено с Решение на Общински съвет №1060, прието с Протокол №42/05.02.2019г., както следва:

Дирекция „Икономика и управление на собствеността“

Добавя се:

|  |  |  |
| --- | --- | --- |
| 1. 1. Силвия Здравкова Кирилова – младши експерт, новоназначена, билети |  |  |

Чл. 36, ал.1, т.2

Дирекция, “Здравни и социални дейности“

Добавя се:

1.Тодорка Трифонова Минчева – медицинска сестра-гр. Русе- с. Ново село - гр. Русе, билети

2. Анета Стефанова Костова - детегледачка- гр. Русе - с. Ново село - гр. Русе, билети.

**14 Точка**

**Приемане на Наредба за изменение и допълнение на Наредба №16, на Общински съвет - гр. Русе, за определянето и администрирането на местните такси, цени на услуги и права на територията на Община Русе**

**Чл.-кор. проф. Хр. Белоев:** Карапчански.

**Д-р Стр. Карапчански:** В продължение на докладваното в рамките на точка 2 предлагаме приемане на Наредба за изменение и допълнение на Наредба 16 по отношение на нововъведението буферен паркинг за автомобили към момента на територията на кв. „Дружба 3“. Той вече е изграден, края на месеца ще бъде официално открит, разполага с 41 паркоместа, 4-ри, от които за хора с увреждания. След направен анализ предлагаме услугата да бъде заплащана чрез СМС за 24 часа, стойността на СМС-а да бъде 2,50 лв. с ДДС, като в рамките на тази стойност освен услугата буферен паркинг ще се предлагат и 2 платежни документа за тролейбусния транспорт. Тоест идеята е оставяйки автомобила си на този паркинг, който по-нататък предвиждаме специално изграждане и на видеонаблюдение с оглед гарантиране на неговата сигурност. Хората, които ползват тази услуга да имат възможност за пътувания съответно в двете посоки. Тоест стойността, която предлагаме като стойност на СМС всъщност включва 2 пътувания с обществения транспорт. Целта ни е по този начин на практика да предложим същността на модела паркирай и пътувай, който в доста от големите градове в това число вече в България и в София успешно функционира.

**Чл.-кор. проф. Хр. Белоев:** Благодаря. Въпроси и изказвания? Да, първо Владо Владов, след това Рашев.

**Г-н Вл. Владов:** Уважаеми господин Стоилов, уважаеми колеги, приветствам идеята за такъв паркинг с един уточняващ въпрос. И който е, към момента там няма изградена контактна мрежа на тролейбусния транспорт? Предполагам, че предходната точка ще бъде вкарано и понеже така наречения вход Варна добре, а вход София планира ли се да има нещо такова, някъде да има бул. „ 3-ти март“? Благодаря.

**Чл.-кор. проф. Хр. Белоев:** Да, Карапчански.

**Д-р Стр. Карапчански:** При изборът на локацията на буферния паркинг след направени анализи установихме, че най-близките две тролейбусни спирки са на пешеходно разстояние 5 до 7 минути от буферния паркинг, това е съвсем нормално с оглед на избора на локацията. Както казахме настоящия буферен паркинг се изгражда с европейско финансиране по проекта Ексцентрик на Европейската комисия, тоест изследователски, с експериментален характер. Ако конкретния буферен паркинг, за който говорим в момента в кв. „Дружба 3“, входа от Варна се докаже като услуга, от която русенци се възползват и не само русенци, между другото основния акцент на буферния паркинг е гостите на града да ползват буферния паркинг, да оставят автомобилите си на едно сигурно място удобно и свързано с градския транспорт. Ако успеем в рамките на следващата една година, когато е пилотната фаза на проекта да докажем, че има реално търсене на това имаме готовност и входа от Силистра и входа от София също да бъдат обезпечени с подобни буферни паркинги. Така, че просто имаме 12 месеца да тестваме до каква степен ще сработи.

**Чл.-кор. проф. Хр. Белоев:** Благодаря. Пламен Рашев.

**Г-н Пл. Рашев:** Уважаеми господин Кмете, уважаеми господин Председател, колеги, в помощ на г-н Карапчански тука имаме някакви възможни за визуализация снимки, за да стане ясно за кой паркинг коментираме, там трябва да направиш един ляв завой, за да влезеш. Но, не това е, основното желание да се изкажа е, че този проект Сивитъс Ексцентрик ...

**Чл.-кор. проф. Хр. Белоев:** Моля за тишина.

**Г-н Пл. Рашев:** ... е с изключително така интересно съдържание и особено в частта, че се търси устойчиво развитие на гражданското общество. Което ще рече, че 40% от стойността на 1 милион, прощавайте, точно така на 1 милион евра, 40% са за неправителствената организация с цел устойчиво развитие на гражданското общество и затова се проведоха анкети, търсиха се контакти с жителите на този квартал, заедно и с работещите там. И в тая връзка имаме желание да направим и това, което не можа да се осъществи, след като работиха хората по анкетиране какви са им желанията за развитието на квартала е хубаво, господин Карапчански, не можахме да се срещнем, щото аз им отговарям на въпроси, ама Вие сте професионалиста. Все пак, нали сме в края на тоя проект, моя въпрос е има ли още проекта да се довършва? Ставаше дума за пешеходни пътеки, за видеонаблюдение, какво още остава? И включително и това, което сме свършили, тоя паркинг, транспортната схема, която се финансира, нощната линия. Тези неща ..., защото все пак нали хората се интересуват. След като искаме устойчиво гражданско общество и 40%, това са 800 000 лева отделени за това устойчиво гражданско общество, нека да приобщаваме хората да решават сами някои от своите проблеми. Иначе идеята е чудесна, въпроса е как точно ще бъде изпълнена. Дали идващите от Варна ще ползват паркинга или живущите в близост до паркинга. Благодаря.

**Чл.-кор. проф. Хр. Белоев:** Да, Карапчански.

**Д-р Стр. Карапчански:** Само да внеса едно уточнение, че това, което споменавате клуб устойчиво развитие на гражданското общество е отделен бенефициент по проект ...

**Чл.-кор. проф. Хр. Белоев:** Моля за тишина.

**Д-р Стр. Карапчански:** ... организация със седалище в София, с експертиза в сферата на екологичната мобилност. Действително те са партньори, част от международен консорциум от общо 28 партньора, от 5 държави: България, Германия, Испания, Финландия и ...

**Чл.-кор. проф. Хр. Белоев:** Моля за тишина.

**Д-р Стр. Карапчански:** ... общо 5 държави:България, Германия, Финландия, Швеция, между другото след няколко седмици е общото събрание по проекта в Стокхолм и водещия партньор от Община Мадрид, така че това е отделен бенефициент. Той си изпълнява дейностите и доколкото на мен ми е докладвано с идентифицираните от Вас жители на квартал „Дружба“ срещите се провеждат регулярно, винаги, когато сте пожелали и наши служители са се отзовавали. Така, че, мисля че там диалогът е достатъчно устойчив. Що се отнася до останалите дейности по проекта, да, действително буферния паркинг е само една от дейностите, нощната линия е друга дейност, която вече е в ход. Проектът не приключва сега, господин Рашев, той приключва в края на следващата година. Затова казахме, че имаме хоризонт за повече от една година тестване на иновативните решения, които прилагаме. Така, че и другите мерки, които Вие назовахте пешеходните пътеки, велоалеите, рехабилитацията на тротоарите в квартала са предвидени да стартират още в следващите седмици. Най-късно до средата на юни месец очакваме да имаме развитие и по тези теми. Също и това, което докладвах малко по-рано за електронното таксуване в тролейбусния транспорт. Идеята ни е именно чрез тестване и поемане на риска за евентуален, частичен или неуспех може би на част от тези иновативни решения да не бъде за сметка на общинския бюджет, а за сметка на европейското финансиране. Не случайно и програмата, по която сме кандидатствали „Хоризонт 2020“ е със статут на научноизследователска програма на европейската комисия, която дава шанс градовете просто да експериментират. И онези мерки и решения, които се утвърдят като ефективни по-нататък със собствени средства от собствения бюджет да бъдат реализирани. Така, че тук е моментът да Ви благодаря за това, че Вие активно участвате в конкретно връзката и диалога с жителите на квартала. А що се отнася до маршрутната схема лично за мене добавената стойност на този проект, която още към настоящия момент от приемането ѝ ще има реален ефект това е новата транспортна схема. Имаме лошият опит на доста български градове, които подцениха обществените обсъждания и въвличането на представителите на общинските съвети на ранна фаза на обществените обсъждания на своите транспортни схеми и в някои градове буквално година отне процеса до приемането на една нова, работеща маршрутна схема. Така, че ние сме си взели поука от лошия опит на други колеги и поради тази причина от буквално следващия месец до, както казах амбицията ни е още настоящия общински съвет до септември поредица обществени обсъждания – първо в ресорната комисия в общинския съвет, по-нататък разбира се с представители на работодателите, с представители на неправителствените организации и да бъде одобрена една маршрутна схема, която е представена на вниманието на общинския съвет. Тя по наше желание е още от първия път да бъде приета. Благодаря.

**Чл.-кор. проф. Хр. Белоев:** Благодаря. Други? Няма, гласуваме точката, решението по точката.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 1147**

На основание чл. 21, ал. 2 от ЗМСМА, във връзка с чл. 21, ал. 1, т. 23 от ЗМСМА, чл. 6, ал. 2 от ЗМДТ и чл. 8 от ЗНА и чл. 76, ал. 3 от АПК, Общински съвет Русе реши:

1. Приема Наредба за изменение и допълнение на Наредба №16 на Общински съвет - Русе, за определянето и администрирането на местните такси, цени на услуги и права на територията на Община Русе, както следва:

§ 1. Създава се нова точка 61в в ал.1 на чл. 59, със следното съдържание:

За паркиране на моторни превозни средства на буферен паркинг в ж.к. „Дружба 3“ се определя цена за 1 (едно) денонощие (двадесет и четири часа) от 2,50 лв. с включен ДДС.

**15 Точка**

**Годишен отчет по Програмата за развитие на читалищната дейност на територията на Община Русе за 2018**

**Чл.-кор. проф. Хр. Белоев:** Госпожа Сипос.

**Г-жа А. Сипос:** Уважаеми господин Председател, уважаеми общински съветници, в изпълнение на Закона за народните читалища предлагаме на вниманието ви годишния отчет в изпълнение на програмата за развитие на читалищната дейност на територията на общината като процедурата е рутинна.

**Чл.-кор. проф. Хр. Белоев:** Благодаря. Въпроси, изказвания по точката? Михайлов.

**Проф. Н. Михайлов:** Уважаеми господин Кмете, уважаеми господин Председателю на Общинския съвет, уважаеми колеги общински съветници, уважаеми представители на общинска администрация, аз не съм взел решение да говоря от името на всички, но мисля, че няма да бъда упрекнат, ако изкажа възхищението си от това, което правят колегите в читалищата. Но същинският повод да взема думата е това, че трябва да предам на ръководството на Община Русе благодарността на ръководството на Народно читалище „Христо Ботев 1908“ за извършения ремонт. На 1 юни миналата година те отбелязаха 110 години от основаването на това читалище. Посетих читалището, наистина сега обстановката е много по-добра, много по-уютна. Господин Кмете, към тази благодарност приемете и благодарността на групата на социалистите, по чието предложение беше извършен този ремонт. Благодаря.

**Чл.-кор. проф. Хр. Белоев:** Благодаря. Други? Сашо Неделчев.

**Г-н Ал. Неделчев:** Благодаря, проф. Белоев. Използвам поводът да се обсъжда този отчет, за да поставя един проблем пред господин кмета. Вчера, онзи ден бях в Долно Абланово на среща с избиратели и хората поставиха въпрос за козирката на читалището, на входа на читалището, която е в изключително лошо, критично състояние. Буквално думите им бяха всеки момент може да падне, а там включително има избирателна секция. Били са предвидени пак по думи на гражданите на Долно Абланово 12 000 лв. за ремонт за тази година, но после средствата са били отнети с обяснението, че читалището е построено върху държавна земя, макар да е общинска собственост и нямало как да се прави ремонта, което на мен ми прозвуча абсурдно. И затова си позволявам да поставя въпроса, има ли предвидени средства за ремонт на тази козирка и ако е имало и са отнети каква е действителната причина?

**Чл.-кор. проф. Хр. Белоев:** Благодаря. Да, заповядайте.

**Г-н Дим. Наков:** Искам само да внеса едно пояснение. Да, специалисти от Дирекция „Устройство на територията и контрол по строителството“ посетиха и направиха така оценка на състоянието на сградата, не само на козирката, на цялата сграда. Но при проучването се установи, че сградата е изцяло държавна собственост, за която има издаден акт за държавна собственост. Няма как в момента да инвестираме общински средства в такъв тип собственост, която не е общинска. И сега вече тепърва след като се установиха тези неща може да започнем с процедура искане от държавата да се прехвърли при нас, ако разбира се е целесъобразно, да. ( коментар от зала не се чува)

**Чл.-кор. проф. Хр. Белоев:** Моля ...

**Г-н Дим. Наков:** Така, че то държавата в лицето на областния управител е предоставила на читалището за дейност тази сграда, не е общинска, няма как, не е законосъобразно.

**Чл.-кор. проф. Хр. Белоев:** Благодаря. ( коментар от зала не се чува )

**Г-н Дим. Наков**: Разбира се.

**Чл.-кор. проф. Хр. Белоев:** Благодаря. Други? Гласуваме ... ( коментар от зала не се чува ) Росица, Росица Георгиева, много плахо вдигаш ръката, че чак не можахме да разберем дали вдигаш или не.

**Г-жа Р. Георгиева:** Във връзка със сградата, която се обсъжда при мен идва началника на Регионалното управление на Разград Ангел Петков, тя е дадена за стопанисване на Регионалното управление. Те не могат да осъществяват този контрол затова, ако предприеме някакви действия община Русе трябва да се огледа наистина в какво състояние е, защото това, което той ми каза е, че е в изключително лошо състояние. И не знам какви ще са финансовите ангажименти на общината, ако тази сграда премине към собственост. Но Регионалното управление, така, както Регионалното управление стопанисваше Дома на учителя, така е дадено и на Регионалното управление в Разград, защото при предишното териториално разпределение те са отговаряли за населеното място.

**Чл.-кор. проф. Хр. Белоев:** Да, благодаря. Неделчев.

**Г-на Ал. Неделчев:** Благодаря за пояснението. Искам само да ...

**Чл.-кор. проф. Хр. Белоев:** Моля за тишина.

**Г-на Ал. Неделчев:** ... да допълня, че редно е след като закритото училище парите за рента на земята се прибират и отиват в инспектората в Разград, вместо да постъпят за нуждите на кметството да вземат да го ремонтират в крайна сметка туй читалище. Щото много лесно е да прибираш парите, даже авансово искат за 3 години напред от наемателя на земите да си плати наема, нали? И тука не знам, община Русе не може ли да се задейства също. От къде на къде рентата от земите на закритото училище ще отиват в Община Разград?

**Чл.-кор. проф. Хр. Белоев:** Да, благодаря. Други? Гласуваме решението по точката.

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 1148**

На основание чл. 21, ал. 1, т. 23 и ал. 2 от ЗМСМА и във връзка с чл. 26а, ал. 5 от Закона за народните читалища, Общински съвет – Русе реши:

1. Приема отчетите на Председателите на народните читалища за осъществените читалищни дейности на територията на Община Русе за 2018 г. съгл. Приложение 1, Приложение 2 и Приложение 3.

**16 Точка**

**Даване на Разрешение за изработване на проект за подробен устройствен план – план за застрояване на поземлен имот с идентификатор 63427.152.6, находящ се в местността „Нови халваджи“, гр. Русе**

**Чл.-кор. проф. Хр. Белоев:** Наков.

**Г-н Дим. Наков:** Да, благодаря Ви, господин Председателю. Уважаеми общински съветници, на вашето внимание се предлага да се одобри задание и да се разреши изработването на подробен устройствен план – план за застрояване на поземлен имот в местността „Нови халваджи“. С подробният устройствен план се определя устройствена зона – вилна зона ОВ, каквото е и предвиждането на Общия устройствен план. Благодаря.

**Чл.-кор. проф. Хр. Белоев:** Благодаря. Въпроси? Изказвания? Режим на гласуване.

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 1149**

На основание чл.21, ал.2, във връзка с чл.21, ал.1, т.11 от ЗМСМА, чл.124а, ал.1 и чл.124б, ал.1, във връзка с чл.110, ал.1, т.3 от ЗУТ и искане с вх.№УТ-27-30/03.04.19 от Виктор Станиславов Стоянов, Общински съвет – Русе реши:

1. Одобрява задание за проектиране на план за застрояване на поземлен имот с идентификатор 63427.152.6, находящ се в местността „Нови халваджи“, гр. Русе, като с плана се определи зона за застрояване - вилна зона /Ов/. Планът за застрояване да се изработи с ограничителни линии на застрояване свободно разположени на по 4 метра от югозападната и южната странични имотни граници и на по 2 метра от външните граници на имота към обслужващия път от североизток и от северозапад;
2. Разрешава изработване на план за застрояване на поземлен имот с идентификатор 63427.152.6, находящ се в местността „Нови халваджи“, гр. Русе, в съответствие с одобреното в т.1 задание.

**17 Точка**

**Общо събрание на акционерите на УМБАЛ „Канев“ АД**

**Г-н Дим. Кънчев**: Заповядайте, проф. Белоев.

**Чл.-кор. проф. Хр. Белоев:** По проектът за решение, тъй като материали не ни бяха предоставени до последния момент днес, по точка 10-та, 11-та от дневния ред предлагам в решението да отпадне точка 10, точка 11 и „и“, думичката „и“, така, както е. Да остане да упълномощим нашите представители да гласуват със „ЗА“ по точка 12-та.

**Г-н Дим. Кънчев:** Въпроси и изказвания? Няма. Процедура на гласуване.

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 1150**

На основание чл.21, ал.1, т. 9 от ЗМСМА, във връзка с чл. 226 от ТЗ, Общински съвет - Русе реши:

Упълномощава представителите на Община Русе в Общото събрание на „Университетска многопрофилна болница за активно лечение „Канев““ АД д-р Севдалин Ангелов, д-р Ервин Чакърян и д-р Милко Борисов да гласуват „ЗА“ по точка 12 от дневния ред на Общото събрание акционерите на дружеството, което ще се проведе на 22.05.2019г. от 13 часа в град Русе, ул. „Независимост“ № 2, в заседателната зала на УМБАЛ „КАНЕВ“ АД, а при липса на кворум - на 10.06.2019г. от 13 часа при същия дневен ред в седалището на дружеството – град Русе, ул. „Независимост“ № 2 - счетоводството.

**18 Точка**

**Питания**

**Чл.-кор. проф. Хр. Белоев:** Питане от Иво Пазарджиев.

**Г-н Иво Пазарджиев:** Уважаеми представители на администрацията, на заседанието на Общински съвет – Русе, проведено през месец октомври ...

**Чл.-кор. проф. Хр. Белоев:** Моля за тишина.

**Г-н Иво Пазарджиев: ... 2**018 г. направих питане във връзка с ежедневен тормоз, който се налага над живущите от бл. „Силистра“, бл. „Тича“ и бл. „Марица“ в гр. Русе. Тормозът се налага от настанените като крайно нуждаещи се цигански семейства в общински жилища, представляващи къщи. Вместо да работят и да променят статуса си на нуждаещи се, въпросните цигански семейства продължават и до ден днешен да тормозят работещите граждани с ежеседмични цигански тържества, свързани с консумация на прекомерни количества алкохол и жива музика.

**Чл.-кор. проф. Хр. Белоев:** Моля за тишина. Моля ...

**Г-н Иво Пазарджиев:** В питането ми тогава обърнах внимание на оградите, които са си поставили наемателите, непосредствено пред къщите. Става въпрос за въпросната ограда, която се вижда в момента на монитора. Тогава ми беше отговорено, че за телени мрежи не е необходимо разрешение за строеж. Още тогава възразих, че едната ограда не представлява телена мрежа, а строеж присъщ за богати цигански къщи. От страна на кмета бях уверен, че бъде направена още една проверка и ако от „Устройство на територията и контрол на строителството“ са го подвели ще бъдат наказани. След справка в „Google street view” установих, че през месец март 2012 г. въпросната ограда все още не е била изградена. Моля да покажете другата снимка. Да, тогава е течал строежа. Видно е, че това се е случило по време на управлението на настоящия кмет с негово одобрение или поради липсата на контрол от страна на общинските служби отговорни за това. Във връзка с изложеното, моля да ми бъде отговорено на следните въпроси: Законно изградена ли е посочената ограда на къщата общинска собственост, намираща се южно от бл. „Силистра“? Кой е финансирал и изградил посочената ограда? Какви действия ще предприеме администрацията във връзка с посоченото ограждение? Това ли са социално слабите граждани, на които Община Русе предоставя социална услуга под формата на жилища на преференциални наемни цени? Благодаря.

**Чл.-кор. проф. Хр. Белоев:** Благодаря. Господин Наков.

**Г-н Дим. Наков:** Благодаря Ви, господин Председателю. Уважаеми господин Пазарджиев, в отговор на Ваше питане, постъпило в Община Русе, в което са поставили въпрос свързани с ограда на къща ...

**Чл.-кор. проф. Хр. Белоев:** Моля за тишина.

**Г-н Дим. Наков:** ... намираща се южно от бл. „Силистра“, с адрес гр. Русе, бул. „България №111, Ви уведомявам следното: съгласно Закона за устройство на територията, оградите са строежи от допълващо застрояване и по смисъла на чл. 48, ал. 1 от ЗУТ могат да се разполагат за ограждане на урегулирания поземлен имот от към улицата и от към съседните урегулирани имоти. Оградите са строежи по смисъла на §5, т. 38 от Допълнителните разпоредби на ЗУТ, като за тях се изисква издаване на разрешение за строеж, с изключение на случаите, посочени в чл. 151, ал. 1 от ЗУТ. Видно от кадастралната карта и регулационния план на гр. Русе, сградата, с адрес бул. „България“ №111 не е ситуирана в самостоятелен урегулиран поземлен имот, а в поземлен имот с идентификатор 63427.7.153, с площ 9,323 дка., представляващ общинска собственост, съгласно чл. 3 от Закона за общинската собственост във връзка с § 42 от Преходни и Заключителни разпоредби към Закона за изменение и допълнение на Закона за общинската собственост. Тълкуване на правната норма на чл. 48, ал. 1 от ЗУТ изключва разполагането на оградите вътре в урегулирания имот, такова местоположение е извън логиката на понятието „ограда“ по ЗУТ. Предвид направеното по-горе уточнение, Ви уведомявам както следва: относно въпроса Ви за законна ..., законно изградена ли е посочената ограда на къщата на общинска собственост отговарям - предвид описаното по–горе, посоченото от Вас и онагледено със снимков материал, състояние на обекта към 2012 г. и към настоящия момент, не представлява ограда по смисъла на ЗУТ. Същото има характера на предпазен парапет, който не би могъл да се квалифицира и като строеж, тъй като не попада в определението, посочено в §5, т. 38 от Допълнителните разпоредби на ЗУТ, а именно: „Строежи“ са надземни, полуподземни, подземни и подводни сгради, постройки и пристройки, надстройки, укрепителни, възстановителни работи, консервация, реставрация, реконструкция по автентични данни по смисъла на [чл. 74, ал. 1 от Закона за културното наследство](apis://NORM|40830|8|74|/) и адаптация на недвижими културни ценности, огради, мрежи и съоръжения на техническата инфраструктура, благоустройствени и спортни съоръжения, както и техните основни ремонти, реконструкции и преустройства със и без промяна на предназначението. Втори въпрос - Кой е финансирал и изградил посочената ограда? Описаното от Вас не е изпълнено със средства на Община Русе. Въпрос - Какви действия ще предприеме, подчинената Ви администрация, във връзка с посоченото изграждане? Отговор - Ще бъде извършена нова проверка, като при установяване на други факти и обстоятелства ще се предприемат мерки, съобразно действащото законодателство. Въпрос - Това ли са социално-слабите граждани, на които Община Русе предоставя социална услуга под формата на жилища на преференциални наемни цени? Отговор - Редът и условията за настаняване в общински жилища е установен в Наредба № 6, приета от Общински съвет - Русе. Наредбата не борави с понятия като „социална услуга“, „преференциални наемни цени“ или „социално слаби“. Право да бъдат настанени в общински жилищен имот имат всички граждани, които отговарят на 11-те критерия, регламентирани в цитираната наредба. Един от тях е подоходният критерий, който определя доход на член от семейството в размер на не повече от една и половина заплата месечно през последните 12 месеца, което не съвпада с критериите за социално подпомагане. Преценката относно това дали кандидатите за общинско жилище отговарят кумулативно на изискванията се прави от комисия, която включва, както представители на общинската администрация, така и общински съветници. Работата на комисията е базирана на законовите норми, определени от Общински съвет - Русе.

**Чл.-кор. проф. Хр. Белоев:** Благодаря. Пазарджиев.

**Г-н Иво Пазарджиев:** Изключително изненадан съм от отговора на г-н Наков. Значи, това представлява, колеги, парапет, нека се види 2012 година, когато са слагали тия бетони ..., другата снимка, да. Значи, от Вашият отговор, господин Наков, разбирам, че всеки може да почне да си лее бетони, да си прави, каквото си иска. Разбирам, че не се го финансирали. В един момент си помислих, че Община Русе ги е правила тия работи. Явно въпросните цигани могат да си правят, каквото си искат там, каквито искат ограждения, строежи, тъй като това не представлява ограда, това е парапет. Нека и колегите да го видят. Според мене прекалено е това, което ... И се чудя защо ги браните толкова тия въпросните цигани, има ли някаква друга причина? Благодаря. Нямам други въпроси.

**Чл.-кор. проф. Хр. Белоев:** Благодаря.Следващо питане Никола Михайлов.

**Проф. Н. Михайлов:** Уважаеми представители на ръководството на Община Русе, уважаеми господин Председателю на Общински съвет, уважаеми колеги, уважаеми представители на общинска администрация, свидетели сме, че се появяват по медии, представят случаи, когато възрастни граждани и деца са нападани от кучета. Други пък наши сънародници хвърлят отрова, ... конфликти между едните и другите категории и всъщност това е един проблем, който съпътства нашето ежедневие. Към мен се обърнаха над ..., предадоха ми подписка от повече от 150 русенци, които са се подписали с искане зя изграждане на подходяща площадка за разхождане на кучета. Аз посетих този район, става дума за района, който е около блок „Кремена“. Наистина там има подходяща тревна площ, има и детска площадка, и там се създават такива конфликти. И поради тази причина внесох това предложение за разглеждане. Конкретните питания са: колко подходящи зелени площи за разходка на домашни любимци са изградени в нашия град? И на второ място, планира ли се изграждане на обособена площадка за игра на животни, съобразена с всички законови изисквания и позиционирана в посочения район? Благодаря.

**Чл.-кор. проф. Хр. Белоев:** Благодаря. Госпожа Кръстева.

**Г-жа Н. Кръстева:** Уважаеми господин Михайлов, във връзка с подадено питане в общинска администрация, касаещо желание на граждани на град Русе за изграждане на зона за свободно разхождане на кучета в близост до бл. „Кремена“ в ж.к. „Здравец-Изток“, Ви уведомявам следното: превенцията на инциденти, произлизащи от разхождане на домашни любимци в близост до детски площадки и територии за обществено ползване, се осъществява със спазване на разпоредбите в Закона за ветеринарномедицинската дейност, в частност: чл. 172, т. 2 „Собствениците на домашни любимци са длъжни да вземат мерки, животните да не създават опасност за хора и други животни; чл. 177, ал. 1, т. 3 „Забранява се извеждането на кучета без повод, а на агресивни кучета – и без намордник; чл. 177, ал. 1, т. 4 „Забранява се разхождането на кучета на детски площадки, обозначени от общините със забранителни знаци. Въпреки регламентираните задължения на собствениците на домашни любимци, служители на отдел „Екология“, при Община Русе извършват ежеседмични проверки на произволно избрани райони на територията на гр. Русе, за тяхното спазване, както и проверки по сигнали на граждани. За 2018 г. са съставени 16 акта за установяване на административни нарушения на разпоредбите на Закона за ветеринарномедицинската дейност. По отношение на въпрос - Колко подходящи зелени площи за разходка на домашни любимци са изградени в нашия град?, Ви уведомявам ...

**Чл.-кор. проф. Хр. Белоев:** Моля за тишина.

**Г-жа Н. Кръстева: ...** че общинска администрация активно търси възможности за изграждане и оборудване на зони за свободно разхождане на кучета във всички квартали на града, с цел създаване на благоприятни условия, както за животните, така и за техните стопани. На територията на гр. Русе са изградени 6 зони за свободно разхождане на кучета, ситуирани както следва: парк „Възрожденци“; Младежки парк; градина „Дунав“; в близост до църквата „Света Петка“; бул. „Гоце Делчев“ на кръстовището с бул. „Васил Левски“; жк. „Здравец-Изток“, в озеленената площ между бл. „Балчо войвода“ и бл. „Петър“. По отношение на въпрос - „Планирате ли изграждане на обособена площадка за игра на животни, съобразена с всички законови изисквания и позиционирана в посочения район?“, Ви уведомявам, че към настоящият момент в общинска администрация, жителите на района не са отправяли своето желание за изграждане на зона за свободно разхождане на кучета в посочените в писмото Ви площи. Предвид представения интерес, за изграждането на такава зона, ще бъде извършено обследване на терена и възможностите за реализиране на изграждането на същата.

**Чл.-кор. проф. Хр. Белоев:** Благодаря. Михайлов.

**Проф. Н. Михайлов:** Госпожо Заместник-кмет, благодаря Ви за коректния отговор, само се чудя трябва ли тази ...

**Чл.-кор. проф. Хр. Белоев:** На микрофона. На микрофона, Михайлов.

**Проф. Н. Михайлов:** Разбрахме се.

**Чл.-кор. проф. Хр. Белоев:** Разбрахте се, добре. Благодаря.

**Г-жа Н. Кръстева:** Както казах, проф. Михайлов, достатъчно е, че Вие в момента подавате сигнал, но все таки е нужно, защото е част от процедурата. Когато се обследват такива райони се обследва нивото, тоест наличността на подземни комуникации, на водопроводи, на ел. разпределителни кабели с цел безопасното изграждане на такава. Така, че, ако е удачно за вас може това, с което Вие разполагате да го входирате в общинска администрация.

**Чл.-кор. проф. Хр. Белоев:** Благодаря.

**19 Точка**

**Изказване на Мариян Димитров – вх.№ 286/2019 г.**

**Чл.-кор. проф. Хр. Белоев:** Мариян Димитров. И това е последното, последната точка. ( коментар от зала не се чува ) Не, другото питане аз обявих в началото, че само писмен отговор изискват. Да, заповядайте.

**Г-н М. Димитров:** Уважаеми общински съветници, уважаеми господин Председател, правя питане относно собствеността и управлението на Спортната зала. Съгласно сключения договор залата ...

**Чл.-кор. проф. Хр. Белоев:** Моля за тишина.

**Г-н М. Димитров:** ... трябваше да бъде построена до 2009 г. или в противен случай Община Русе да си върне апортната вноска и да получи обезщетение от 20 милиона евро – 39 милиона лева. Сега Община Русе има участие с 49 % в новото дружество и трябва да печели от тази собственост. За всичко това общината според договора не трябваше да плати нищо. Вместо това Община Русе купи за 9 милиона лева недостроени и ненужни ѝ гаражи, представляващи една бетонна дупка за довършването, на която тя трябваше да инвестира още ...

**Чл.-кор. проф. Хр. Белоев:** Моля за тишина.

**Г-н М. Димитров:** ... 8 милиона и половина.Спортната зала е ипотекирана, заложена за 16 милиона и половина лева и в действителност личното участие на частния инвеститор е само 10 милиона лева срещу 51 % собственост от залата. Кредитът до сега се изплащаше от приходите на залата от дейността ѝ. Залата се управляваше чрез дружество „Арена Русе мениджмънт”, в което участваше друга свързана с Пламен Бобоков фирма – Международна компания за инвестиции и развитие” с 80% и фирмата на мениджърите с 20 % и нямаше участие в нея на Община Русе. В края на миналата година частният съакционер поиска да излезе от дружеството, а държавата отпусна от бюджетния излишък 20 милиона лева., за да изкупи, национализира мажоритарният му дял. По този повод искам да задам на кмета Пламен Стоилов следните въпроси: след като Пламен Бобоков абдикира от задълженията си, кой ще продължи да изплаща ипотеката в размер на 16 милиона и половина лева? Това пак ли ще бъде за сметка на приходите от Спортната зала или на Община Русе? Община Русе ли ще заплати и изпълни довършителните строителни работи в Спортната зала? Какъв е размерът на дивидента за 2015-та, 2016-та, 2017-та и 2018 г., които Община Русе е получила за своето участие с 49% общинска собственост в Спортната зала? Ще продължи ли Спортната залата да се управлява от близкото до Пламен Бобоков дружество „Арена Русе мениджмънт” и пак без участието на Община Русе? Какво ще направи Община Русе, за да може Спортната зала да се издържа, тъй като до сега се организираха по 20-30 събития на година, като нито едно от тях не е с общинско участие? От коя дата е даденото право на строеж на търговско-развлекателния център, бизнес центъра и ...

**Чл.-кор. проф. Хр. Белоев:** Общинските съветници, не излизайте от залата, останете.

**Г-н М. Димитров**: ... зала, на коя дата изтича това право на строеж и предвижда ли се неговото удължаване? Ето какво мислят някои русенци за Спортната зала, определена от кмета Пламен Стоилов като строеж на века, Пламен Бобоков – почетен гражданин на Русе – „Нали не вярвате, че съм търсил бизнес смисъл в град с 80 хиляди жители? Русе има опасност да се превърне в град-призрак“. Коментират граждани в интернет – „Да ни е честита залата, но да видим колко ще ни струва като данъкоплатци. То хубаво да видим, ама няма да видим…, щото при тая власт …

**Чл.-кор. проф. Хр. Белоев:** 35 човека сме, имаме ...

**Г-н М. Димитров:** ... нямаме право да виждаме… Един големи харчове за общината, едни големи приходи за някой друг…“. Генерал Ваньо Танов, кандидат за кмет на Русе от партия ГЕРБ, през 2007 г. определи това публично-частно партньорство като безсрамен пладнешки обир. Уважаеми общински съветници, докога ще позволявате да се приватизират печелившите дейности, да се приватизират печелившите дейности на Община Русе и да се национализират загубите на спонсорите на партия ГЕРБ? Благодаря.

**Чл.-кор. проф. Хр. Белоев:** Благодаря. Заповядайте от името на кмета, отговор.

**Г-жа С. Станчева:** Уважаеми господин Димитров ...

**Чл.-кор. проф. Хр. Белоев:** Микрофона по-близко.

**Г-жа С. Станчева:** ... вделоводството на Общински съвет – Русе постъпи Ваше заявление ...

**Чл.-кор. проф. Хр. Белоев:** Микрофона по-близо.

**Г-жа С. Станчева:** Не се ли чува? Сега? Постъпи Ваше заявление с вх. № 286/09.05.2019 г., относно питане към Кмета на Община Русе. По въпрос № 1 -С решение на Министерски съвет от 2018 година е дадено съгласие Министърът на младежта и спорта в качеството на упражняващ правата на едноличен собственик да увеличи капитала на „Национална спортна база” ЕАД чрез издаване на 20 000 000 броя нови поименни акции с номинална стойност 1 лев всяка. Съгласно същото решение, средствата от увеличаването на капитала следва да се разходват за придобиване на мажоритарен брой акции в капитала на „Арена Русе” АД. В Община Русе и публичните регистри няма информация сделката по придобиването да е приключила. Отново Ви информираме, че Община Русе и Арена Русе АД не са съдлъжници по договора за кредит. По въпрос № 2 -Отпоставеният въпрос не става ясно какво се визира под довършителни строителни работи**.** Обектът „Универсална спортно-зрелищна зала“ е въведенв експлоатация по реда на Закона за устройство на територията с държавно приемателна комисия и се ползва съгласно издадено разрешение за ползване. По въпрос № 3 - Община Русе е акционер в „Арена Русе" АД от 24.03.2017 г. Дружеството е приключило 2017 г. с отрицателен финансов резултат. Към настоящият момент Общо събрание на акционерите за одобряване на Годишния финансов отчет за 2018 г. на „Арена Русе" АД и за разпределяне на печалбата не е провеждано. Решението дали да се разпредели печалбата или част от нея като дивидент се взема от Общото събрание на акционерите. Посочената в годишния финансов отчет печалба се разпределя след облагането ѝ с данъци и задължителните отчисления на средства за фонд „Резервен" в размер, определен от Общото събрание. По въпрос № 4 - Управлението на спортната зала е въпрос от компетенциите на органите за управление на дружеството. По въпрос № 5 - Съгласно одобреното от Общински съвет - Русе и действащо в момента Акционерно споразумение: „В случай, когато това е възможно и съобразно действащото законодателство Община Русе ще осигурява провеждането в Залата и прилежащите към нея външни пространства на спортни и обществени събития като концерти, в т.ч. симфонични концерти; оперни, оперетни и театрални представления; музикални и театрални конкурси; изложби и др. от подобен характер.“. По въпрос № 6 - С Решение № 1240/13.04.2007 г. на Общински съвет – Русе, изменено с Решение № 1398/14.09.2007 г., е направена непарична вноска – отстъпено право на строеж в размер на 95 778 кв.м., с площ от 36 386 кв.м. в капитала на Проект Русе АД, срещу което Община Русе е получила акции от капитала на дружеството. Правото не е учредено със срок.

**Чл.-кор. проф. Хр. Белоев**: Благодаря. Поради изчерпване на дневния редзакривам заседанието на общинския съвет.

*Забележка*: Протоколите с резултатите от поименното гласуване по точки 3, 4, 5, 6, 7, 8, 9, 10, 12, 13 и 17 от дневния ред са част от настоящия протокол и по силата на чл. 96, ал. 2 от Правилника за организацията и дейността на Общински съвет-Русе, неговите комисии и взаимодействието му с общинската администрация са приложени към него.

**ИЗГОТВИЛ: ПРЕДСЕДАТЕЛ:**

**/П. Денчева-Лукова/ /чл.-кор. проф. дтн Хр. Белоев/**